hotchpotch/miracl-hf-unified huggingface dataset:
รักไม่เก๊ จัดเต็มหัวใจ
รักไม่เก๊ จัดเต็มหัวใจ (ฮันกึล:개인의 취향, แกอินอึย ชวีฮยาง) เป็นละครโทรทัศน์แนวโรแมนติกคอมเมดี้ สร้างมาจากนวนิยายเรื่อง Personal Preference ที่เขียนโดย อี แซอิน (이새인) ออกอากาศทางสถานีโทรทัศน์ MBC กำกับการแสดงโดยโน จงชัน และซน ฮยองซอก ละครเรื่องนี้ได้รับความนิยมและโด่งดังมากเรื่องหนึ่ง และในเวลาต่อมาได้ออกอากาศในไต้หวัน สิงคโปร์ ฮ่องกง ญี่ปุ่น ฟิลิปปินส์ และประเทศไทย สำหรับประเทศไทยฉายทุกวันเสาร์ - อาทิตย์ เวลา 09.15 น. ทางช่อง 7 สี ตั้งแต่วันเสาร์ที่ 5 มีนาคม ถึงวันเสาร์ที่ 9 เมษายน 2554
พัค แกอิน อาศัยอยู่ในซังโกแจ ซึ่งเป็นบ้านเกาหลีโบราณเก่าแก่ (ฮันอก) เธอได้พบกับชอน จินโฮ สถาปนิกหนุ่มหล่อในระหว่างการเดินทาง และเรื่องยุ่งๆ ของทั้งคู่ก็เริ่มต้นขึ้น ฮัน ชางรยอล แฟนเก่าของแกอิน กลับไปแต่งงานกับคิม อินฮเย เพื่อนรักของเธอ ทำให้แกอินเสียใจมาก และชางรยอลก็กลายมาเป็นคู่แข่งของจินโฮในเรื่องงานออกแบบ
จินโฮจำเป็นต้องมาเช่าซังโกแจที่แกอินอาศัยอยู่ เพื่อออกแบบแกลเลอรี่ในสไตล์เกาหลีแบบร่วมสมัยแข่งกับสถาปนิกอื่นๆ รวมทั้งชางรยอล โดยที่แกอินเข้าใจไปเองว่าจินโฮเป็นเกย์ เพราะนิสัยที่ต่างกันสุดขั้ว ทำให้ทั้งคู่ไม่ค่อยจะลงรอยกันนัก แต่นานวันเข้าความแตกต่างกลับกลายเป็นความสนิทสนม พวกเขาทั้งคู่เริ่มแน่ใจหัวใจตัวเอง แล้ววันหนึ่งแกอินก็รู้ว่าจินโฮไม่ใช่เกย์ ส่วนชางรยอลกับอินฮเยก็แยกทางกัน พวกเขาเข้ามาพัวพันทำให้ชีวิตของแกอินและจินโฮยุ่งวุ่นวายขึ้นไปอีก
เรื่องราวความลับในอดีตทั้งของแกอินและซังโกแจหลังนี้ค่อยๆ ถูกเปิดเผยออกมา พร้อมๆ กับความรักของหญิงสาวและชายหนุ่มที่มีให้กันและกัน
ซูซูกิ เอพีวี
ซูซูกิ เอพีวี () เป็นรถยนต์เอนกประสงค์ขนาดเล็กมาก (Mini MPV) ที่ผลิตโดย ซูซูกิ ในปี พ.ศ. 2547 เป็นรถยนต์ที่สร้างขึ้นจากพื้นฐานของซูซูกิ แครี่ โดยออกแบบที่ประเทศญี่ปุ่น และผลิตที่ประเทศอินโดนีเซีย โดยบริษัท PT Indomobil Suzuki International มีเครื่องยนต์ 1.5 และ 1.6 ลิตร 92 แรงม้า เกียร์ธรรมดา 5 สปีด และเกียร์อัตโนมัติ 4 สปีด ระยะฐานล้อ 2,625 มม. ยาว 4,155 มม. กว้าง 1,655 มม. และสูง 1,840 มม. น้ำหนักของรถ 1,270 กก.
ต่อมาในปี พ.ศ. 2550 ได้มีการปรับโฉม Minorchange ขึ้น โดยปรับหน้าตาเล็กน้อย ส่วนรายละเอียดเครื่องยนต์นั้นไม่เปลี่ยนแปลง ในบางประเทศจะใช้ชื่อหลังไมเนอร์เชนจ์ว่า ซูซูกิ เอพีวี อารีนา เช่น อินโดนีเซีย เป็นต้น
ปัจจุบัน เอพีวียังมีการทำตลาดอยู่ในประเทศออสเตรเลีย ,อัลจีเรีย ,อารูบา ,โบลีเวีย ,ชิลี ,โดมินิกัน ,มาเลเซีย ,สิงคโปร์ ,บรูไน ,ปากีสถาน ,ฟิลิปปินส์และไทย ส่วนในอินโดนีเซียจะนำรุ่นใหม่มาทำตลาด คือ ซูซูกิ เออร์ติกา ()
ในประเทศไทย เอพีวีเปิดตัวเมื่อปี พ.ศ. 2548 โดยเป็นรถนำเข้ามาจากประเทศอินโดนีเซีย เป็นรุ่น 1.6 ลิตร เกียร์ธรรมดา 5 สปีดและเกียร์อัตโนมัติ 4 สปีด และไมเนอร์เชนจ์เมื่อปี พ.ศ. 2551
ทางหลวงแผ่นดินหมายเลข 4151
ทางหลวงแผ่นดินหมายเลข 4151 สายแยกทางหลวงหมายเลข 408 (บ่อล้อ) - บรรจบทางหลวงหมายเลข 4038 (ลำทับ) เป็นเส้นทางที่เชื่อมกัน 3 จังหวัด ระหว่างนครศรีธรรมราช-ตรังนครศรีธรรมราช-จังหวัดกระบี่ เส้นทางนี้เป็นเส้นทางโดยไม่ต้องผ่านอำเภอทุ่งสง มีความยาวประมาณ 99 กิโลเมตร อยู่ในจังหวัดนครศรีธรรมราชประมาณ 45 กิโลเมตร#ช่วงที่ 1# อยู่ในจังหวัดตรังประมาณ 13 กิโลเมตร จังหวัดนครศรีธรรมราชประมาณ 31 กิโลเมตร#ช่วงที่ 2# อยู่ในอยู่ในจังหวัดกระบี่ประมาณ 10 กิโลเมตร
นางมาร
นางมาร เป็นละครโทรทัศน์ที่มีพล็อตเรื่องและบทประพันธ์ขึ้นมาใหม่ไม่ใช่เรื่องที่เคยออกอากาศทางช่อง 7 เมื่อปี พ.ศ. 2545 เพียงแต่ชื่อซ้ำกันเท่านั้น= ละครโทรทัศน์ พ.ศ. 2556 =
นางมาร เป็นละครโทรทัศน์ที่มีพล็อตเรื่องและบทประพันธ์ขึ้นมาใหม่ไม่ใช่เรื่องที่เคยออกอากาศทางช่อง 8 เมื่อปี พ.ศ. 2556 เพียงแต่ชื่อซ้ำกันเท่านั้น
แอนดี รูบิน
แอนดรูว์ อี. รูบิน เป็นผู้ร่วมคิดค้นและประธานบริษัท แดนเจอร์ และ แอนดรอยด์ โดยเป็นรองประธานในแผนก โมบายล์แอนด์ดิจิทัลคอนเทนต์ ในบริษัทกูเกิล จนถึง เดือนมีนาคม พ.ศ. 2556ซึ่งเขาเป็นผู้คิดค้น ระบบปฏิบัติการแอนดรอยด์ ซึ่งเป็น ระบบปฏิบัติการโอเพนซอร์ซ สำหรับสมาร์ตโฟน รูบินเป็นเจ้าของสิทธิบัตร 4 ใบ สำหรับสิ่งที่เขาคิดค้น ซึ่งเชื่อว่ามีมูลค่าประมาณ 100 ล้านดอลลาร์สหรัฐ
วันที่ 13 มีนาคม พ.ศ. 2556 ได้รับการยืนยันจาก แลร์รี เพจ ในบล็อกของเขาที่บอกว่า แอนดี รูบิน จะย้ายออกจากแผนกในส่วนของแอนดรอยด์ ไปอยู่กับโครงการใหม่ของกูเกิล ส่วนตำแหน่งของเขาจะถูกแทนที่โดย ซันดาร์ พิชัย ซึ่งเป็นหัวหน้าแผนกกูเกิลโครม
รูบินเป็นชาวยิวอเมริกัน ซึ่งเขาเติบโตในนิวยอร์ก เป็นลูกของนักจิตวิทยาที่ก่อตั้งบริษัทขึ้นมาเอง และพ่อของเขาก็ทำงานเกี่ยวกับอุปกรณ์อิเล็กทรอนิกส์ด้วย รูบินสามารถสร้างกระดานข่าวอิเล็กทรอนิกส์ ได้ด้วยตนเองขณะที่ยังเด็ก
แอนดรูว์ รูบิน ได้จดสิทธิบัตรประเทศสหรัฐอเมริกา 4 ใบ ดังนี้ :
สถานีรถไฟเอโนชิมะ
สถานีรถไฟเอะโนะชิมะ () เป็นสถานีรถไฟบนเส้นทางสายเอะโนะชิมะ ของรถไฟฟ้าเอะโนะชิมะ ตั้งอยู่ที่เมืองฟุจิซะวะ จังหวัดคะนะงะวะ ห่างจากสถานีปลายทางฟุจิซะวะ 3.3 กิโลเมตร
เปิดใช้บริการครั้งแรกในวันที่ 1 กันยายน ค.ศ. 1902 ในชื่อสถานีรถไฟคะตะเซะ () และเปลี่ยนชื่อเป็นอย่างปัจจุบันในปี ค.ศ. 1929 ตัวอาคารสถานีในปัจจุบันเป็นอาคารที่สร้างขึ้นใหม่ในปี ค.ศ. 1999
สถานีรถไฟเอะโนะชิมะ ประกอบไปด้วยชานชาลาด้านข้างสองฝั่งตรงข้ามกัน กับรางรถไฟระดับผิวดิน
โอดาเตะ
โอดาเตะ () เป็นเมืองในจังหวัดอากิตะ ประเทศญี่ปุ่น สถาปนาเมื่อวันที่ 1 เมษายน ค.ศ. 1951 มีจำนวนประชากร 77,703 คน ในปี ค.ศ. 2011
ข้อพิพาทบอร์เนียวเหนือ
[[ไฟล์:North Borneo Dispute territory.PNG|thumb|
[[หมวดหมู่:กรณีพิพาทเรื่องอาณาเขตในเอเชียตะวันออกเฉียงใต้]]
[[หมวดหมู่:รัฐซาบะฮ์]]
โกสตาเดลโซล
โกสตาเดลโซล (; "ชายฝั่งแดดจัด" หรือ "ชายฝั่งพระอาทิตย์") เป็นภูมิภาคในแคว้นอันดาลูซิอา ทางตอนใต้ของประเทศสเปน ประกอบด้วยเมืองทางชายหาดรอบชายฝั่งทะเลเมดิเตอร์เรเนียนในจังหวัดมาลากา ตั้งอยู่ระหว่างโกสตาเดลาลุซกับโกสตาโตรปิกัล เดิมเป็นสถานที่ตกปลาเล็ก ๆ แต่หลังจากนั้นได้เปลี่ยนแปลงไปในคริสต์ศตวรรษที่ 20 โดยได้กลายเป็นจุดหมายปลายทางของนักท่องเที่ยวจากทั่วโลก
เมืองที่สำคัญได้แก่ นครมาลากา และเมืองเล็ก ๆ อย่างตอร์เรโมลิโนส, เบนัลมาเดนา, ฟูเองฆิโรลา, มิฆัส, มาร์เบยา, ซานเปโดรเดอัลกันตารา, เอสเตโปนา, มานิลบา, กาซาเรส, ริงกอนเดลาบิกโตเรีย, เบเลซ-มาลากา, เนร์ฆา, ฟริฆิเลียนา และตอร์รอกซ์
โกสตาเดลโซลเป็นภูมิภาคที่ต้อนรับนักท่องเที่ยวมากกว่าล้านคนต่อปี โดยมากมักจะเดินทางจากสนามบินมาลากา และมุ่งหน้าไปยังสถานพักตากอากาศริมชายหาด ตั้งแต่มานิบาทางตะวันตก ไปจนถึงเนร์ฆาทางฝั่งตะวันออก
โยโกเตะ
โยโกเตะ () เป็นเมืองในจังหวัดอากิตะ ประเทศญี่ปุ่น สถาปนาเมื่อวันที่ 1 เมษายน ค.ศ. 1951 มีจำนวนประชากร 96,955 คน ในปี ค.ศ. 2011
อะเบะโนมิกส์
อะเบะโนมิกส์ () หมายถึงนโยบายเศรษฐกิจได้รับการผลักดันและดำเนินการในรัฐบาลที่สองของชินโซ อะเบะ นายกรัฐมนตรีญี่ปุ่นคนปัจจุบัน
อะเบะโนมิกส์ประกอบด้วยนโยบายการเงินและนโยบายการคลัง ที่เน้นในการส่งเสริมการลงทุนของภาคเอกชนของญี่ปุ่นที่ซบเซามากว่ายี่สิบปี โดยที่รัฐบาลกำหนดเป้าหมายอัตราเงินเฟ้อในประเทศไว้ที่ 2% ต่อปี รวมถึงการออกมาตรการเพื่อให้เงินเยนอ่อนค่าลง, การตั้งอัตราดอกเบี้ยติดลบ, การออกมาตรการผ่อนคลายเชิงปริมาณที่หนักหน่วง, การเพิ่มการลงทุนของภาครัฐ, การให้ธนาคารแห่งประเทศญี่ปุ่นรับซื้อพันธบัตรรัฐบาลคืนจากตลาด และการปรับปรุงพระราชบัญญัติธนาคารแห่งประเทศญี่ปุ่น
โดยเฉพาะการออกมาตรการผ่อนคลายเชิงปริมาณ(QE) ของญี่ปุ่นที่ทำควบคู่ไปกับของสหรัฐอเมริกา ที่ก่อให้เกิดปริมาณเงินมหาศาลขึ้นในระบบ ซึ่งปริมาณเงินมหาศาลเหล่านี้ได้เข้าไปลงทุนและเก็งกำไรในตราสารทุน, ตราสารหนี้ และตลาดทุนหลายแห่งทั่วโลก ก่อให้เกิดปรากฏการณ์ดัชนีของตลาดหลักทรัพย์ต่างๆทะยานขึ้นจนทำลายสถิติ จนนักเศรษฐศาสตร์บางส่วนได้แสดงความกังวลถึงภาวะเศรษฐกิจฟองสบู่ที่อาจเกิดขึ้น
คาดว่านโยบายเหล่านี้จะทำให้กรัฐบาลมีการใช้จ่ายงบประมาณเพิ่มขึ้น 2% ของ GDP และมีขาดดุลเพิ่มโอกาสถึง 11.5% ของ GDP ในปี พ.ศ. 2556
ดร. อัลบัน
ดร. อัลบัน () หรือมีชื่อจริงว่า อัลบัน นาวาปา () เกิดเมื่อวันที่ 26 สิงหาคม ค.ศ. 1957 เป็นนักดนตรีและโปรดิวเซอร์เพลงชาวสวีเดนสัญชาติไนจีเรียโดยกำเนิด เขามีค่ายเพลง "ดร.เรเคิด" (dr-records) เป็นของตัวเอง ดนตรีของเขามักจะถูกอธิบายเป็นที่รู้จักกันดีที่สุดในแนว ยูโรแดนซ์/ฮิปฮอป เร้กเก้ กับ แดนซ์ฮอล เขาเป็นที่รู้จักดีที่สุดสำหรับเพลงที่ดังไปทั่วโลกในปี 1992 อย่าง "อิตส์มายไลฟ์" (It's My Life)
ดร. อัลบัน มีชื่อเต็มคือ อัลบัน อุโซมา นาวาปา (Alban Uzoma Nwapa) โตอยู่ในครอบครัวชนชั้นกลางพร้อมกับเด็ก 10 คน ที่เมื่อง โอกุตา ในรัฐอิโม ประเทศไนจีเรีย เขามีการศึกษาในระดับมัธยมศึกษาของเขาในวิทยาลัยไครสต์เดอะคิง (Christ The King) ที่เมื่องอบา (Aba) และ และการใช้ชีวิตส่วนใหญ่ในวัยหนุ่มของเขาอยู่ในบ้านเกิดที่เรื่องโอกุตา ตอนอายุ 23 เขาได้เดินทางไปสวีเดนเพื่อศึกษาวิชาทำฟัน เพื่อที่สามารถจะเป็นทุนการศึกษาของเขาได้ ดร. อัลบัน ได้ทำงานเป็นดีเจที่คลับ อัลฟาเบทสตรีท (Alphabet Street) ชื่อของเขากลายเป็นที่รู้จักกันอย่างแพร่หลาย โดยเฉพาะอย่างยิ่งตั้งแต่ ดร. อัลบัน มักจะร้องเพลงบนบันทึกเสียงโดยเร่งความเร็วบนเทิร์นเทเบิล เมื่อดีเจเรเนไม่สามารถช่วยอะไรได้ แต่เขาพึงสังเกตได้ว่าค้นพบตัวเอง อัลบัน จบการศึกษาของเขาพอดีได้เปิดการทำฟันฝึกหัดของเขาเอง และการเฝ้าดูกับการเป็นดีเจซึ่งเป็นงานอดิเรกที่ให้ทำให้เขาร่ำรวย
ในปี 1990 เขาได้พบกับ เดนนิซ ป็อป (Denniz Pop) จากค่ายเพลง SweMix และร่วมกับ เดนนิซ และ ควีนแร็ป (Rap-Queen) พวกเขาได้จำหน่ายอัลบั้มแรกในชื่อ "เฮลโลแอฟริกา" (Hello Africa) อัลบันได้เอาชื่อ ดร. อัลบัน มาใช้เปิดตัวอัลบั้มของเขา "Hello Africa" มีเพลงฮิตได้แก่ "เฮลโลแอฟริกา" (Hello Africa) และ "โนโค้ก" (No Coke) ซึ่งทั้งสองเพลงจบลงด้วยการขายซิงเกิลได้เป็นล้าน อัลบั้มได้ประสบความสำเร็จจนอัลบันได้รับการรับรองจากรางวัลทองคำในตลาดมากมายรวมทั้ง เยอรมัน (มียอดขายกว่า 250,000 ชุด) ออสเตรีย (มียอดขายกว่า 25,000 ชุด) และสวิสเซอร์แลนด์ (มียอดขายกว่า 25,000 ชุด)
กีฬาทางอากาศในกีฬาแห่งชาติครั้งที่ 41
"กีฬาทางอากาศ" ในการแข่งขันกีฬาแห่งชาติ ครั้งที่ 41 เชียงใหม่เกมส์
จาง ยฺหวินฟ่าง
จาง ยฺหวินฟ่าง () เป็นภรรยาของยวี่เหยียน อดีตประมุขราชสกุลอ้ายซินเจว๋หลัว ทั้งสองสมรสกันในปี พ.ศ. 2492 เมื่อภรรยาเอกของยวี่เหยียนเสียชีวิตและงานศพจบสิ้นลง ยฺหวินฟ่างจึงได้อ้างสิทธิในตำแหน่งสมเด็จพระจักรพรรดินีจีนแทนในระหว่างปี พ.ศ. 2537 – พ.ศ. 2542
ถู ยั่นหลิง
ถู ยั่นหลิง () เกิดเมื่อปี พ.ศ. 2490 เป็นภรรยาของเหิง เจิ้นผู้นำราชตระกูลอ้ายซินเจว๋หลัวคนปัจจุบัน และเป็นผู้อ้างสิทธิในตำแหน่งจักพรรดินีจีนตั้งแต่ปีพ.ศ. 2510 ต่อจากจัง หยุนฟั่ง
ไม่รักดี
"ไม่รักดี" เป็นเพลงจากอัลบั้มชุดแรกและชุดเดียวของวงเปเปอร์ แจม ขับร้องโดย อุ๊ หฤทัย ม่วงบุญศรี ได้รับความนิยมอย่างมากในปี พ.ศ. 2540 และได้ยินต่อเนื่องมาจนถึงปัจจุบัน
ในปี พ.ศ. 2547 เพลงนี้ได้ถูกนำมาทำดนตรีใหม่โดยวงเอ็นโดฟิน ขับร้องโดย ธนิดา ธรรมวิมล และมีการทำเป็นมิวสิควิดิโอ ในอัลบั้มรวมศิลปิน Replay Vol.1
และปี พ.ศ. 2561 เพลงนี้ได้ถูกนำมาทำใหม่โดยวง Instinct ในอัลบั้ม Play2Project โดยค่ายจีนี่ เรคคอร์ดส
เพลง"ไม่รักดี" เป็นเพลงที่แต่งโดยเสกสรร สุขพิมาย สมาชิกวงโลโซ ที่ใช้นามปากกาในการแต่งเพลงในขณะนั้นว่า ส.ศรีวรา ใช้ในการบันทึกเสียงอัลบั้มชุดแรกของวงเปเปอร์ แจม ที่ อุ๊ หฤทัย เป็นนักร้องนำในขณะนั้น เผยแพร่ตามสถานีวิทยุครั้งแรกในปี พ.ศ. 2540 และมีการทำเป็นมิวสิควิดีโอแสดงนำโดยดอม เหตระกูล และ ปทุมรัตน์ วรมาลี โดยถือได้ว่าเป็นเพลงที่สร้างชื่อเสียงให้อุ๊ หฤทัย และเปรียบเสมือนเพลงประจำตัวของเธอ ที่จะต้องร้องเพลงนี้ทุกครั้งที่ขึ้นแสดงคอนเสิร์ต
วันที่ 23 กรกฎาคม พ.ศ. 2554 ในคอนเสิร์ต We Are The One ที่ศูนย์นิทรรศการและการประชุมไบเทค บางนา อุ๊ หฤทัย ม่วงบุญศรี ได้ขึ้นร้องเพลงนี้คู่กับเสกสรร สุขพิมาย ซึ่งเป็นผู้แต่งเป็นครั้งแรก
ธอร์ เทพเจ้าสายฟ้าโลกาทมิฬ
ธอร์ เทพเจ้าสายฟ้าโลกาทมิฬ () เป็นภาพยนตร์ซูเปอร์ฮีโรอเมริกัน ในปี 2013 ที่สร้างจากหนังสือการ์ตูนของมาร์เวลเรื่อง ธอร์ สร้างโดยมาร์เวลสตูดิโอส์และพาราเมาต์พิกเจอส์ เป็นภาค 2 ในภาพยนตร์ไตรภาค และเป็นภาพยนตร์เรื่องที่ 8 ของจักรวาลมาร์เวล กำกับโดย อเลน ไทเลอร์ นำแสดงโดย คริส เฮมสวอร์ธ ในเรื่องนี้ ธอร์ได้ร่วมมือกับโลกิเพื่อปกป้องอาณาจักรทั้งเก้าจากดาร์กเอลฟ์ ที่ตั้งใจจะให้จักรวาลเข้าไปสู่ความมืด ภาพยนตร์เข้าฉายในสหรัฐอเมริกาเมื่อวันที่ 8 พฤศจิกายน ค.ศ. 2013
อัครมุขมณฑลบัวโนสไอเรส
อัครมุขมณฑลบัวโนสไอเรส () เป็นอัครมุขมณฑลโรมันคาทอลิกตั้งอยู่ภายในกรุงบัวโนสไอเรส ประเทศอาร์เจนตินา
อัครมุขมณฑลนี้เดิมมีสถานะเป็นมุขมณฑลบัวโนสไอเรส โดยแยกตัวออกมาจากมุขมณฑลปารากวัยเมื่อวันที่ 6 เมษายน ค.ศ. 1620 ต่อมาได้เสียพื้นที่บางส่วนออกไปตั้งเป็นมิสซังมอนเตวิเดโอและมุขมณฑลปารานา จนกระทั่งวันที่ 5 มีนาคม ค.ศ. 1866 จึงถูกยกสถานะขึ้นเป็นอัครมุขมณฑลมาจนปัจจุบัน
ปัจจุบันอัครมุขมณฑลบัวโนสไอเรสมีพื้นที่ 203 ตารางกิโลเมตร แบ่งออกเป็น 183 เขตแพริช มีคริสต์ศาสนิกชนนิกายโรมันคาทอลิกอาศัยอยู่ราว 2,789,000 คน (สถิติปี ค.ศ. 2006) อาสนวิหารพระตรีเอกภาพเป็นอาสนวิหารประจำอัครมุขมณฑล อัครมุขนายกคนปัจจุบันคือ "อาร์ชบิชอปมาเรียว เอาเรเลียว โปลี" ซึ่งได้รับแต่งตั้งเมื่อวัน 28 มีนาคม ค.ศ. 2013 สืบตำแหน่งแทนพระคาร์ดินัลคอร์เค เบร์โกเกลียว ที่พ้นจากตำแหน่งเพราะได้รับเลือกเป็นสมเด็จพระสันตะปาปาฟรานซิส
อัครมุขมณฑลบัวโนสไอเรส มีปริมุขมณฑลในสังกัดทั้งสิ้น 12 มุขมณฑลดังนี้
ยูฟ่าแชมเปียนส์ลีก นัดชิงชนะเลิศ 2013
ยูฟ่าแชมเปียนส์ลีก นัดชิงชนะเลิศ 2013 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2012–13 และเป็นครั้งที่ 58 ของการแข่งขันชิงแชมป์สโมสรในทวีปยุโรปโดยยูฟ่า และเป็นฤดูกาลที่ 21 ตั้งแต่การเปลี่ยนชื่อ จากยูโรเปียนแชมเปียนคลับ เป็นยูฟ่าแชมเปียนส์ลีก โดยการแข่งขันนัดนี้ จะมีขึ้นที่สนามกีฬาเวมบลีย์ ชานกรุงลอนดอน ประเทศอังกฤษ ในวันที่ 25 พฤษภาคม พ.ศ. 2556 ซึ่งสนามนี้เป็นสนามเหย้าของทีมชาติอังกฤษ
ในฐานะทีมชนะเลิศ, บาเยิร์น มิวนิคจะต้องไปพบกับเชลซี ในยูฟ่าซูเปอร์คัพ 2013 และจะเป็นทีมของยูฟ่า เข้าแข่งขันในรอบรองชนะเลิศของ ฟุตบอลชิงแชมป์สโมสรโลก 2013
สนามเวมบลีย์ หรือ สนามกีฬาเวมบลีย์ ถูกยืนยันให้เป็นสนามแข่งขันในรอบชิงชนะเลิศ เมื่อวันที่ 16 มิถุนายน พ.ศ. 2554 โดยเคยจัดการแข่งขันในรอบชิงชนะเลิศ 2011 (พ.ศ. 2554) มาแล้ว โดยเวมบลีย์จะสร้างประวัติศาสตร์โดยการเป็นสนามแรกี่ได้จัดการแข่งขันในรอบชิงชนะเลิศ 2 ครั้งภายในเวลา 3 ปี ซึ่งเป็นช่วงระยะเวลาที่สั้นที่สุดในการจัดการแข่งขัน 2 ครั้ง โดยมีแชล ปลาตีนี ประธานยูฟ่า จัดให้มีการแข่งขันที่สนามนี้ เพื่อฉลอง 150 ปีของ สมาคมฟุตบอลอังกฤษ และจะเป็นครั้งที่ 7 ที่จะจัดการแข่งขันรอบชิงชนะเลิศของการแข่งขันฟุตบอลชิงแชมป์สโมสรยุโรปที่เวมบลีย์ นับตั้งแต่ 1963, 1968, 1971, 1978, 1992 และ 2011
โดยสนามกีฬาเวมบลีย์ ก่อนที่จะมีการปรับปรุงสร้างใหม่ ได้จัดการแข่งขัน 5 ครั้ง โดยปี 1968 และ 1978 เป็นทีมจากประเทศอังกฤษ ที่แข่งขันในรอบชิงชนะเลิศ ซึ่งปี 1968 เป็น แมนเชสเตอร์ยูไนเต็ด ที่สามารถเอาชนะ ไบฟีกา 4–1 และต่อมาในปี 1978 ลิเวอร์พูล ก็ชนะ คลับบรูจ 1–0 ต่อมาในปี 1971 อาแจ็กซ์ ก็ทำสำเร็จในการคว้าแชมป์ติดต่อกัน 3 ครั้งที่เวบลีย์ ซึ่งเอาชนะ พานาธีไนกอส 2–0 ในปี 1992 บาร์เซโลนา ชนะ ซัมป์โดเรีย 1–0 โดยเป็นฤดูกาลสุดท้ายก่อนจะเปลี่ยนมาเป็นแชมเปียนส์ลีก
เมื่อมีการเปิดงาน บริติชเอ็มไพร์เอ็กซ์ฮิบีชัน ในปี ค.ศ. 1923 สนามนี้จึงรู้จักกันในชื่อ เอ็มไพร์สเตเดียม โดยปีนั้นมีการจัดการแข่งขัน รอบชิงชนะเลิศของเอฟเอคัพ โดยมีผู้ชมประมาณ 120,000 คน ระหว่างโบลตันวันเดอเรอส์ กับ เวสต์แฮมยูไนเต็ด และต่อมาก็ได้เป็นสนามเหย้าของ ทีมชาติอังกฤษ ใน ฟุตบอลโลก 1966 รวมถึงรอบชิงชนะเลิศที่อังกฤษได้แพ้ เยอรมนี 4–2 และ ฟุตบอลชิงแชมป์แห่งชาติยุโรป 1996 ต่อมาสนามถูกปิดในปี ค.ศ. 2000 และถูกสร้างใหม่ใน 3 ปีต่อมา โดยมีความจุประมาณ 90,000 ที่นั่ง และเปิดครั้งแรกเมื่อปี ค.ศ. 2007 และสนามใหม่แห่งนี้ได้ถูกจัดการแข่งขัน ยูฟ่าแชมเปียนส์ลีก รอบชิงนะเลิศ 2011 โดย บาร์เซโลนา พบกับ แมนเชสเตอร์ยูไนเต็ด ซึ่งเป็นรีแมตซ์ของการแข่งขันรอบชิงชนะเลิศใน 2 ปีก่อนหน้านี้ โดยเป็นบาร์เซโลนาที่คว้าแชมป์สมัยที่ 4 ด้วยการชนะ 3–1
รายชื่อบริษัทประกันภัยไทย
รายชื่อบริษัทประกันภัยในประเทศไทย
ลูกโขน
ลูกโขน เป็นละครโทรทัศน์ไทย ละครเทิดพระเกียรติวันพ่อ จากบทประพันธ์ของ ธูปทอง ถูกสร้างครั้งแรกเมื่อปี พ.ศ. 2553 เขียนบทโทรทัศน์โดยตรียูงทองกำกับการแสดงโดย ธงชัย ประสงค์สันติ นำแสดงโดย ศรัณย์ ศิริลักษณ์,พิมพ์ชนก ลือวิเศษไพบูลย์ ผลิตโดย พอดีคำ ธงชัย ประสงค์สันติ ออกอากาศทาง สถานีโทรทัศน์สีกองทัพบกช่อง 7
เชลซี แมนนิง
เชลซี เอลิซาเบธ แมนนิง (เกิด แบรดลีย์ เอ็ดเวิร์ด แมนนิง, 17 ธันวาคม พ.ศ. 2530) เป็นทหารแห่งกองทัพบกสหรัฐอเมริกาผู้ถูกจับกุมในเดือนพฤษภาคม พ.ศ. 2553 ในประเทศอิรัก หลังถูกสงสัยว่าส่งต่อข้อมูลลับให้แก่เว็บไซต์วิกิลีกส์ เขาถูกตั้งหลายข้อหา ซึ่งรวมถึงการส่งต่อสารสนเทศความมั่นคงของชาติให้แก่แหล่งที่ไม่ได้รับมอบอำนาจและช่วยเหลือข้าศึก ซึ่งเป็นความผิดที่มีโทษถึงประหารชีวิต แม้อัยการกล่าวว่า พวกเขาไม่มุ่งโทษประหารชีวิต เขาถูกนำตัวขึ้นศาลในเดือนกุมภาพันธ์ พ.ศ. 2555 ที่ฟอร์ทมีด รัฐแมรีแลนด์ ที่ซึ่งเขาปฏิเสธจะเข้าให้การแก้ฟ้อง การพิจารณามีขึ้นในเดือนสิงหาคม พ.ศ. 2556 เขาถูกพิพากษาให้จำคุกเป็นเวลา 35 ปี และสามารถขออภัยโทษได้ภายหลังถูกจำคุกไปแล้วแปดปี และถูกถอดยศและริบเกียรติทั้งหมดในกองทัพบกสหรัฐ
โรงแรมรยูกย็อง
โรงแรมรยู-กย็อง (; ; ชื่ออื่น ยู-กย็อง) เป็นตึกระฟ้าที่มีความสูงมากที่สุดในประเทศเกาหลีเหนือ และเป็นตึกระฟ้าทรงพีระมิดที่สูงที่สุดในโลก มีจำนวน 105 ชั้น และชื่อของโรงแรมนี้ (รยูกย็อง มีความหมายว่า "เมืองหลวงแห่งต้นหลิว") ยังสื่อถึงประวัติศาสตร์ของกรุงเปียงยางอีกด้วย โรงแรมนี้ยังเรียกขานในอีกชื่อหนึ่ง เรียกว่า ตึก 105 ชั้น
โรงแรมรยูกย็องเริ่มก่อสร้างเมื่อ ค.ศ. 1987 แต่ก็ได้หยุดชะงักชั่วคราวลงเมื่อ ค.ศ. 1992 ซึ่งเป็นยุคเศรษฐกิจตกต่ำหลังจากสหภาพโซเวียตล่มสลาย ตั้งแต่ ค.ศ. 1992 เป็นต้นมา ตึกก็ถูกปล่อยถึงให้รกร้าง จนกระทั่งในปี ค.ศ. 2008 การก่อสร้างได้เริ่มต้นใหม่อีกครั้ง และมีกำหนดเปิดในช่วงกลางปี ค.ศ. 2013
โรงแรมรยูกย็องมีความสูงที่ ทำให้กลายเป็นตึกระฟ้าเพียงหนึ่งเดียวของกรุงเปียงยาง อย่างไรก็ตาม ตึกนี้ก็ถูกซีเอ็นเอ็นจัดให้อยู่ในอันดับตึกน่าเกลียดที่สุดในโลก
ตัวตึกเป็นทรงพีระมิด มีปีกทั้งหมด 3 ข้าง แต่ละข้างยาว กว้าง ทำมุม 75 องศา มุมปีกแต่ละข้างจะมารวมกันที่ยอดตึก ซึ่งยอดตึกมีหน้าตัดเป็นกรวย กว้าง ซึ่งยอดกรวยสามารถหมุนไปรอบ ๆ ได้ ตัวโรงแรมประกอบไปด้วยห้องพัก 3,000-7,665 ห้อง ภัตตาคาร และอื่น ๆ
นีดฟอร์สปีด: โมสท์วอนเต็ด (วิดีโอเกม พ.ศ. 2555)
นีดฟอร์สปีด: โมสท์วอนเต็ด () เป็นเกมแนวแข่งรถตระกูลนีดฟอร์สปีด พัฒนาโดย Criterion Games และจัดจำหน่ายโดย อิเลคโทรนิค อาร์ต วางจำหน่ายลงบนเครื่อง เพลย์สเตชัน 3, เอกซ์บอกซ์ 360, วี ยู (Wii U), ไอโอเอส, แอนดรอยด์ และ ไมโครซอฟท์ วินโดวส์ วางจำหน่ายเมื่อวันที่ 30 ตุลาคม พ.ศ. 2555
เวอร์ชัน วี ยู (Wii U) ใช้ชื่อว่า นีดฟอร์สปีด มอสวอนเต็ด ยู (Need for Speed Most Wanted U) วางจำหน่ายเมื่อวันที่ 19 มีนาคม พ.ศ. 2556
อวฮาน
อวฮาน () เป็นความคิดริเริ่มที่สนับสนุนโดยมูลนิธิบิลและเมลินดาเกตส์ เพื่อลดการแพร่กระจายของเอชไอวีในประเทศอินเดีย โครงการนี้เริ่มต้นใน ค.ศ. 2003 ส่วนใน ค.ศ. 2009 ทางมูลนิธิเกตส์ได้ให้คำมั่นสัญญาว่าจะมอบ 338 ล้านดอลลาร์สหรัฐให้แก่โครงการนี้
มูลนิธิบิลและเมลินดา เกตส์ ได้เปิดตัวอวฮานใน ค.ศ. 2003 โดยมีจุดมุ่งหมายในการพัฒนารูปแบบระบบการป้องกันเอชไอวีในประเทศอินเดีย และส่งเสริมคนอื่น ๆ ในประเทศอินเดียและทั่วโลกสำหรับการปรับตัวและเปิดรับแบบอย่างเหล่านั้น
นอกเหนือไปจากพนักงานป้องกันเอชไอวีขององค์กรแล้ว อวฮานได้ให้องค์กรด้านสุขภาพของรัฐบาลกับองค์กรพัฒนาเอกชนได้ใช้เครื่องมือที่พวกเขาต้องการใช้สำหรับการป้องกันเอชไอวีจากองค์กรอวฮานเอง อวฮานมีเทคนิคป้องกันหลัก ดังต่อไปนี้:
ใน ค.ศ. 2005 รายงานภายในได้ระบุว่าคนในท้องถิ่น และแม้กระทั่งแรงงานที่แผ่ออกไป มีความเข้าใจถึงกองทุนอวฮานไปอย่างยากลำบาก โดยเฉพาะอย่างยิ่งคนในท้องถิ่น ซึ่งมีปัญหาในการทำความเข้าใจต่อการให้บริการทางคลินิกของอวฮานรวมถึงการนำเสนอจากนักการศึกษา
ในเดือนตุลาคม ค.ศ. 2011 ได้มีการตีพิมพ์การศึกษาในเดอะแลนเซ็ท โดยได้ข้อสรุปว่าระหว่าง ค.ศ. 2003-8 โครงการอวฮานมีความกระตือรือร้นในการลดอัตราติดเชื้อเอชไอวีในชุมชน ด้วยการเพิ่มการป้องกันรวมถึงการระดมทุนที่เพิ่มขึ้น
อาสนวิหารน็องซี
อาสนวิหารน็องซี () หรือชื่อเต็มว่า อาสนวิหารแม่พระรับสารและนักบุญซีฌแบร์แห่งน็องซี () เป็นอาสนวิหารโรมันคาทอลิกที่มีฐานะเป็นทั้ง "ไมเนอร์บาซิลิกา" ("Minor Basilica") และ " ไพรเมต" ("Primate") เป็นที่ตั้งของมุขนายกประจำมุขมณฑลน็องซี-ตูลร่วมกับอาสนวิหารนักบุญสเทเฟนแห่งตูล ตั้งอยู่ในเขตเมืองน็องซี จังหวัดเมอร์เตมอแซล แคว้นกร็องแต็สต์ ประเทศฝรั่งเศส สร้างขึ้นเพื่ออุทิศแด่แม่พระรับสารและนักบุญซีฌแบร์ (พระเจ้าซีฌแบร์ที่ 3 แห่งราชวงศ์เมรอแว็งเฌียง)
อาสนวิหารน็องซีได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
แบบการสร้างได้รับการเสนอโดยโจวันนี เบตโต สถาปนิกชาวอิตาลี โดยใช้แบบมาจากโบสถ์ Sant'Andrea della Valle ที่กรุงโรม ประเทศอิตาลี ต่อมาได้รับการปรับปรุงแบบโดยฌูล อาร์ดวง-ม็องซาร์ และต่อมาสิ้นสุดการก่อสร้างโดยแฌร์แม็ง โบฟร็อง
ลักษณะสถาปัตยกรรมเป็นแบบคลาสสิก โดยส่วนใหญ่ใช้เสาแบบคอรินเทียน อาสนวิหารเป็นทรงกางเขนแบบละติน โถงทางเดินโบสถ์มีความยาว 60 เมตร กว้าง 14 เมตร ด้านบนประดับด้วยรูปปั้นเทวดาอันเป็นสัญลักษณ์ของพระแม่มารี บริเวณช่องทางเดินด้านข้างฝั่งซ้ายและขวา ประกอบด้วยชาเปลฝั่งละ 3 หลัง และบริเวณจุดตัดกลางโบสถ์มีหอหลังคาโดมด้านบนตกแต่งเป็นภาพจิตรกรรมฝาผนังแบบภาพปูนเปียก แท่นบูชาหินอ่อนเป็นงานย้อมสีอย่างวิจิตร ทำขึ้นในปีค.ศ. 1763 ล้อมรอบด้วยบริเวณร้องเพลงสวดที่เป็นงานไม้สลักเสลาอย่างสวยงาม เป็นงานฝีมือของแฌร์แม็ง โบฟร็อง
หน้าบันอาคารมีลักษณะสมมาตรตามแบบงานแบบคลาสสิกอย่างสมดุล โดยขนาบข้างด้วยหอระฆังฐานสี่เหลี่ยมจัตุรัสทั้งสองข้าง ยอดหอเป็นหลังคาทรงแปดเหลี่ยมพร้อมหน้าต่างเพื่อนำแสงเข้าสู่ด้านใน
อาสนวิหารน็องต์
อาสนวิหารน็องต์ () หรือมีชื่อเต็มว่า อาสนวิหารนักบุญเปโตรและนักบุญเปาโลแห่งน็องต์ () เป็นอาสนวิหารโรมันคาทอลิกและที่ตั้งของมุขนายกประจำมุขมณฑลน็องต์ ตั้งอยู่ที่ปลัสแซ็ง-ปีแยร์ (Place Saint-Pierre) ในเขตเมืองน็องต์ จังหวัดลัวรัตล็องติก ในแคว้นเปอีเดอลาลัวร์ ประเทศฝรั่งเศส สร้างขึ้นเพื่ออุทิศให้แก่สองอัครทูตสำคัญ คือ นักบุญเปโตรและนักบุญเปาโล
อาสนวิหารน็องต์ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
อาสนวิหารแห่งน็องต์สร้างขึ้นบนพื้นที่วิหารเดิมที่เป็นสถาปัตยกรรมแบบโรมาเนสก์ เริ่มก่อสร้างตั้งแต่ปี ค.ศ. 1434 จนแล้วเสร็จเมื่อปี ค.ศ.1891 โดยใช้เวลาสร้างรวมทั้งสิ้นถึง 457 ปี อาสนวิหารอันเป็นอาคารขนาดใหญ่มาก เริ่มสร้างในสมัยที่เมืองน็องต์และภูมิภาคเบรอตาญ ซึ่งมีความร่ำรวยทางเศรษฐกิจ ในช่วงที่ปกครองโดยฌ็องที่ 6 ดุ๊กแห่งเบรอตาญ โดยมีสถาปนิกชาวฝรั่งเศส กีโยม เดอ ดามาร์แต็ง เป็นผู้ดูแลการก่อสร้าง และมาตูว์แร็ง รอดีเย ในภายหลัง โดยวางศิลาฤกษ์ในปี ค.ศ. 1434 และเริ่มก่อสร้างจากหน้าบันฝั่งทิศตะวันตก ทางเดินด้านข้าง โถงทางเดินโบสถ์ และหอสวดมนต์เล็ก ได้แบ่งการก่อสร้างวิหารแบ่งเป็น 5 ช่วงหลัก ๆ
ในช่วงสงครามโลกครั้งที่ 2 อาสนวิหารได้ถูกทิ้งระเบิดโดยฝ่ายสัมพันธมิตร ในวันที่ 15 มิถุนายน ค.ศ. 1944 ต่อมาเมื่อ 28 มกราคม ค.ศ. 1972 ได้มีเพลิงไหม้โดยเริ่มมาจากบริเวณหลังคาของวิหาร ถึงแม้ว่าเพลิงจะถูกควบคุมได้ในที่สุด แต่ก็ยังสร้างความเสียหายในวงกว้าง โดยเฉพาะโครงสร้างหลังคาที่ทำจากไม้ อัคคีภัยครั้งนี้เป็นมูลเหตุของการบูรณปฏิสังขรณ์อาสนวิหารที่สมบูรณ์แบบที่สุดในยุคปัจจุบัน
หน้าบันของอาสนวิหารประกอบไปด้วยหอระฆังทั้งสองขนาบข้าง โดยยอดหอสูงเหนือระเบียงบนดาดฟ้าของอาสนวิหาร หน้าบันของอาสนวิหารแห่งนี้แสดงให้เห็นถึง 1) มุขด้านหน้าที่ยื่นออกมา เพื่อสามารถเทศน์ให้ฝูงชนที่อยู่บนจัตุรัสด้านหน้าได้อย่างชัดเจน 2) ซุ้มประตูที่ตกแต่งอย่างวิจิตรพิสดารถึง 5 ซุ้ม โดยมี 3 ซุ้มทางด้านหน้า และอีก 2 ซุ้มทางด้านข้าง (ดูผังประกอบ - หมายเลข 1 เป็นประตูกลาง หมายเลข 2 คือประตูนักบุญเปาโล หมายเลข 3 คือประตูนักบุญอีฟว์ หมายเลข 32 คือประตูนักบุญโดนาเทียนกับโรกาเทียน และหมายเลข 33 คือประตูนักบุญเปโตร)
รูปแบบทางสถาปัตยกรรมของอาสนวิหารเป็นสถาปัตยกรรมกอทิกแบบฝรั่งเศส แต่รายละเอียดส่วนใหญ่ล้วนเป็นกอธิกยุคปลายทั้งสิ้น อาทิ การยกเลิกการใช้หัวเสา ขอบหน้าต่างแบบฟล็องบัวย็อง (Flamboyant tracery) เป็นต้น
อีฟลีน เบียทริซ ฮอล
อีฟลีน เบียทริซ ฮอล (; ค.ศ. 1868–ค.ศ. 1939 หรือหลังจากนั้น) หรือนามปากกว่า เอส.จี. แทลเลนไทร์ (S.G. Tallentyre) เป็นนักเขียนสตรีชาวอังกฤษซึ่งเป็นที่รู้จักจากผลงานเรื่อง "เดอะเฟรนส์ออฟวอลแตร์ (The Friends of Voltaire)" ซึ่งเธอเขียนเสร็จเมื่อ ค.ศ. 1906 มีเนื้อหาเป็นชีวประวัติของวอลแตร์ (Voltaire)
ในหนังสือข้างต้น เธอเขียนข้อความตอนหนึ่งว่า
"ข้าพเจ้าไม่เห็นด้วยกับสิ่งที่ท่านพูด แต่สิทธิของท่านในอันที่จะพูดนั้น ข้าพเจ้าขอปกป้องไว้ด้วยชีวิต"
เนื่องจากคำกล่าวนี้เป็นเครื่องสะท้อนความเชื่อของวอลแตร์ จึงมักเข้าใจผิดกันว่า เป็นคำกล่าวของวอลแตร์เอง คำกล่าวนี้ของฮอลยังได้รับการยกขึ้นอ้างบ่อยครั้งเพื่ออธิบายหลักการเกี่ยวกับเสรีภาพในการพูด
อนึ่ง ยังปรากฏว่า ฮิวจ์ สตาวเวล สกอต (Hugh Stowell Scott) นักเขียนผู้ใช้นามปากกว่า เฮนรี ซีตัน เมร์รีแมน (Henry Seton Merriman) ได้รับอิทธิพลจากฮอลเป็นอันมากด้วย เมื่อสกอตเสียชีวิตใน ค.ศ. 1903 เขาได้ทำพินัยกรรมยกเงินห้าพันปอนด์ให้แก่ฮอล โดยระบุว่า เป็น "สินน้ำใจของข้าพเจ้าต่อความช่วยเหลือและคำแนะนำทางวรรณคดีที่เธอมีให้อย่างต่อเนื่อง ซึ่งถ้าไม่มีแล้ว ข้าพเจ้าคงไม่สามารถเลี้ยงชีพด้วยปลายปากกาของข้าพเจ้าได้เป็นแน่แท้" เงินจำนวนนี้ถ้าคำนวณด้วยดัชนีราคาขายปลีกแล้วจะเท่ากับราว ๆ 419,000 ปอนด์ใน ค.ศ 2010
อภิสิทธิ์ ไข่แก้ว
อภิสิทธิ์ ไข่แก้ว หรือ โค้ชไข่ (6 มิถุนายน พ.ศ. 2517 — ) เป็นอดีตนักกีฬาฟุตซอลชาวไทยซึ่งได้รับเลือกให้เล่นร่วมกับทีมชาติไทยในฟุตซอลชิงแชมป์โลก 2000 ที่ประเทศกัวเตมาลา ในรอบแรกร่วมกับทีมชาติเนเธอร์แลนด์, อียิปต์ และอุรุกวัย รวมถึงเคยเป็นสมาชิกสโมสรฟุตบอลจังหวัดตรัง
ในภายหลัง อภิสิทธิ์ได้มีส่วนร่วมกับสโมสรฟุตบอล บางกอก เอฟซี โดยทำหน้าที่เป็นผู้ช่วยให้แก่เกียรติศักดิ์ เสนาเมือง ครั้นเมื่อ เกียรติศักดิ์ได้หันไปทำหน้าที่ช่วยแก่ทีมชาติไทย อภิสิทธิ์ก็ได้รับหน้าที่คุมทีมบางกอก เอฟซี ทั้งหมดแทน ทั้งยังมีผลงานในการควบคุมโอลอฟ วัตสัน ซึ่งเป็นนักฟุตบอลชาวสวีเดน
นอกจากนี้ ใน พ.ศ. 2556 อภิสิทธิ์ยังมีผลงานในการเป็นหัวหน้าผู้ฝึกสอนสโมสรฟุตบอล บางกอก เอฟซี ในการแข่งขันเชียงรายทัวร์นาเมนท์ 2013 รวมถึงมีผลงานช่วยให้บางกอก เอฟซี ชนะการแข่งในไทยลีกดิวิชัน 1 2556 ในหลายแมตช์
นีดฟอร์สปีด: โมสท์วอนเต็ด
นีดฟอร์สปีด: โมสท์วอนเต็ด อาจหมายถึง
หมึกไดมอนด์
หมึกไดมอนด์ (; ) เป็นหมึกประเภทหมึกกล้วยชนิดหนึ่ง
หมึกไดมอนด์ เป็นหมึกกล้วยที่มีขนาดใหญ่ชนิดหนึ่ง สามารถโตเต็มที่ยาวได้ถึง 100 เซนติเมตร และมีน้ำหนักได้มากถึง 30 กิโลกรัม แต่น้ำหนักโดยเฉลี่ยประมาณ 20 กิโลกรัม หมึกไดมอนด์เป็นหมึกน้ำลึกอาศัยอยู่ในระดับน้ำที่มีความลึกกว่า 200 เมตร นับเป็นหมึกที่ไม่ค่อยจะพบเห็นได้บ่อยนัก มีจุดเด่น คือ มีหนวดสองเส้นมีลักษณะแผ่ออกคล้ายกับครีบหรือระบาย เมื่ออยู่ในน้ำลึกหรือกลางน้ำจะมีสีลำตัวสีน้ำเงิน แต่เมื่อขึ้นมาใกล้กับผิวน้ำหรือถูกจับขึ้นมาพ้นน้ำจะเปลี่ยนสีตัวเองเป็นสีแดงเข้ม
หมึกไดมอนด์ เป็นหมึกที่พบได้ทั่วโลกในเขตร้อนและเขตอบอุ่น เป็นหมึกที่มีความสำคัญทางประมงโดยเฉพาะอย่างที่ทะเลญี่ปุ่น และโอกินาวา
ในขณะที่บริเวณเกาะดอนซอล ในฟิลิปปินส์ ชาวพื้นเมืองที่นั่นจะเรียกหมึกไดมอนด์ว่า "คูสิท" เป็นหมึกที่สามารถขายได้ดีมีราคาสูง โดยเคยมีผู้จับได้ขนาดตัวที่มีน้ำหนักสูงสุดถึง 25 กิโลกรัม สามารถนำไปประกอบเป็นอาหารได้หลากหลาย ใช้วิธีการตกแบบพื้นเมือง คือ การออกเรือไปตั้งแต่เช้ามืด โดยใช้เบ็ดที่ไม่มีตะขอเกี่ยวกับเหยื่อล่อ คือ ปลา หย่อนลงไปในทะเลพร้อมกับไฟใต้น้ำที่เปิดกระพริบเพื่อเรียกความสนใจ เนื่องจากเมื่อหมึกไดมอนด์ฮุบเหยื่อแล้วจะไม่ลากเหยื่อไปในทิศทางต่าง ๆ เหมือนปลา แต่จะดึงขึ้นอย่างเดียว โดยสภาพที่ดีที่สุดในการจับหมึกไดมอนด์ คือ ทะเลที่มีคลื่นลม เพราะจะทำให้เหยื่อในน้ำนั้นมีการเคลื่อนไหวที่ดูเป็นธรรมชาติมากกว่าผู้ตกเคลื่อนไหว และหากจับได้แล้วตัวหนึ่ง ก็จะรีบสาวขึ้นมา เพื่อที่จะได้ตกอีกตัว เนื่องจากเป็นหมึกที่มีพฤติกรรมอาศัยอยู่กันเป็นคู่
โรงเรียนสตรีวัดอัปสรสวรรค์
โรงเรียนสตรีวัดอัปสรสวรรค์ (Satri Wat Absornsawan School) ตั้งอยู่ที่ 250 ถนนรัชมงคลประสาธน์ แขวงปากคลอง เขตภาษีเจริญ กรุงเทพมหานคร 10160 มีเนื้อที่ 4 ไร่ 1 งาน 28 ตารางวา เป็นโรงเรียนหญิงล้วนขนาดใหญ่ สังกัดสำนักงานเขตพื้นที่การศึกษามัธยมศึกษา เขต 1
แต่เดิมพื้นที่บริเวณโรงเรียนส่วนใหญ่เป็นสวน ถนนหนทางยังไม่สะดวกมากนัก โรงเรียนที่เปิดสอนใกล้เคียงก็เป็นโรงเรียนที่เปิดสอนภาคบังคับ (ป.1- ป.4) หากจะเรียนในระดับชั้นที่สูงขึ้นไปจะต้องเดินทางออกไป ทำให้ไม่สะดวก คุณยายจีบ ปานขำ คบหบดีผู้มั่งคั่งในย่านนั้นจึงดำริกับลูกๆ ว่าอยากสร้างโรงเรียนสำหรับกุลสตรี เพื่อให้เด็กผู้หญิงละแวกนี้ได้เรียนต่อในระดับชั้นมัธยมศึกษา แต่ยังมิทันสร้างก็ถึงแก่กรรมเสียก่อน บรรดาลูกๆ ของคุณยายจึงนำเงินจากกองมรดกมาสร้างอาคารเรียนหลังแรกและให้คุณตาทองคำ ปานขำ ลูกชายคนสุดท้องเป็นผู้ดำเนินการ โดยได้รับความอนุเคราะห์จากพระพุทธพยากรณ์ (เจริญ อุปติสฺโส) เจ้าอาวาสวัดอัปสรสวรรค์ในขณะนั้นมอบที่ดินให้สร้างอาคารเรียนและเริ่มเปิดเรียนเมื่อวันที่ 17 พฤษภาคม พ.ศ. 2483 นับเป็นโรงเรียนกุลสตรีแห่งแรกใน เขตภาษีเจริญ
คณะจันทริกา สีเหลือง ()
คณะนันทินี สีม่วง ()
คณะลักษมี สีเขียว ()
คณะสุรัสวดี สีแดง ()
คณะอินทราณี สีฟ้า ()
ปัจจุบันโรงเรียนมีอาคาร 5 หลัง เป็นอาคารเรียน 4 หลัง และอาคารสำนักงาน 1 หลัง
ห้องประชุมมี 3 ห้อง ประกอบด้วย ห้องอัปสรสามัคคี ห้องพระมหารัชมังคลาจารย์ (ห้องโสตฯ) และห้องศรีอัปสร
กนกฉัตร มรรยาทอ่อน
กนกฉัตร มรรยาทอ่อน หรือ ไต้ฝุ่น เคพีเอ็น เป็นนักร้องชาวไทย ที่มีชื่อเสียงจากการเป็นผู้เข้าแข่งขันบนเวที KPN Award ครั้งที่ 21 และได้รับรางวัลรองนักร้องยอดเยี่ยมแห่งประเทศไทย อันดับ 1
กนกฉัตร มรรยาทอ่อน เกิดเมื่อวันที่ 21 กรกฎาคม พ.ศ. 2534 ที่จังหวัดเชียงใหม่ เป็นบุตรของคุณพ่อบัญชา มรรยาทอ่อน และ คุณแม่มณีวรรณ มรรยาทอ่อน ซึ่งคุณพ่อรับราชการเป็นตำรวจ คุณแม่เป็นคุณครูสอนหนังสืออยู่ที่โรงเรียนบ้านป่าเหมือด มีพี่สาว 1 คน ไต้ฝุ่นจบการศึกษาชั้นมัธยมศึกษาจากโรงเรียนมงฟอร์ตวิทยาลัย ปัจจุบันจบการศึกษาระดับปริญญาตรี คณะศิลปกรรมศาสตร์ เอกนาฏศิลป์สากล มหาวิทยาลัยศรีนครินทรวิโรฒ ประสานมิตร
ในปี พ.ศ. 2554 ไต้ฝุ่นได้เข้าประกวดร้องเพลงในรายการ เคพีเอ็น อวอร์ด ครั้งที่ 21 จนได้ผ่านเข้ารอบ 10 คนสุดท้าย และได้คว้าตำแหน่งรองนักร้องยอดเยี่ยมแห่งประเทศไทย อันดับ 1 มาครองได้สำเร็จ โดยเมื่อสิ้นสุดการแข่งขัน ไต้ฝุ่นได้รับโอกาสในการแสดงเป็นครั้งแรกกับหนังดังสุดสัปดาห์ "สายสืบบอยแบนด์" ออกอากาศทางช่อง 3 และมีผลงานละครเวทีตามมาอีก 1 เรื่องคือ ละครเวที เธอเท่านั้น สุนทราภรณ์ เดอะมิวสิคัล ซึ่งในการแสดงของไต้ฝุ่นนั้นเองทำให้ไปเข้าตาผู้จัดฯ คุณหน่อง อรุโณชา ภาณุพันธุ์ แห่งค่ายบรอดคาซท์ ไทย เทเลวิชั่น ไต้ฝุ่นได้เซ็นสัญญากับทางค่ายฯ เป็นเวลา 5 ปี มีผลงานละครกับทางค่ายฯ ถึง 2 เรื่องด้วนกัน นั้นก็คือเรื่อง มาดามดัน และเรื่อง ดาวเคียงเดือน ซึ่งกำลังถ่ายทำอยู่ และล่าสุดกับละครซิทคอมเรื่องแรกของไต้ฝุ่นเรื่อง รักจัดเต็ม ที่กำลังออกอากาศทุกวันอาทิตย์ โดยเริ่มออกอากาศตอนแรกในวันอาทิตย์ที่ 18 สิงหาคม 2556 - ปัจจุบัน
หลังจบการแข่งขัน ไต้ฝุ่นมีผลงานซิงเกิ้ลชิ้นแรกที่ร้องร่วมกันกับเพื่อนๆทั้ง 4 คน คือ โฟนลิ้ง วทัญญู เพิท พงษ์ปิติ ซัน ภัทรกร และ อาร์ม ศิริพงษ์ นั้นก็คือเพลง ทุกนาที Acoustic Version นอกจากนี้แล้วไต้ฝุ่นยังได้มีผลงานมิวสิกวิดีโอของตัวเองเป็นครั้งแรกกับเพลง คนน่ารักหักอกได้
ไต้ฝุ่นได้เข้ามาประกวดรายการ เคพีเอ็น อวอร์ด ครั้งที่ 21 เป็นตัวแทนภาคเหนือ ได้รับหมายเลขรหัส KPN2
ไต้ฝุ่นได้รับรางวัลรองนักร้องยอดเยี่ยมแห่งประเทศไทย อันดับ 1 จากรายการ เคพีเอ็น อวอร์ด ครั้งที่ 21
วิมานมะพร้าว
วิมานมะพร้าว เป็นบทประพันธ์ของแก้วเก้า ถูกสร้างครั้งแรกในรูปแบบภาพยนตร์เมื่อปี พ.ศ. 2534 ผลิตโดยกันตนา นำแสดงโดยสิเรียม ภักดีดำรงฤทธิ์ และศตวรรษ ดุลยวิจิตร ต่อมาถูกนำมาสร้างเป็นละครโทรทัศน์ไทยเมื่อปี พ.ศ. 2537 ผลิตโดยดาราวิดีโอ นำแสดงโดยศตวรรษ ดุลยวิจิตร และชฎาพร รัตนากร ออกอากาศเมื่อวันที่ 29 กรกฎาคม 2537 ถึง 9 ตุลาคม 2537 ทางสถานีโทรทัศน์สีกองทัพบกช่อง 7 และนำกลับมาสร้างใหม่อีกครั้งปี พ.ศ. 2556 ผลิตโดยพอดีคำ ออกอากาศทางสถานีโทรทัศน์สีกองทัพบกช่อง 7 นำแสดงโดยธันวา สุริยจักร และฑิฆัมพร ฤทธิ์ธาอภินันท์ ได้เริ่มถ่ายทำตั้งแต่วันที่ 10 พฤษภาคม 2556 ซึ่งออกอากาศเมื่อวันที่ 12 พฤศจิกายน 2556 ถึง 7 มกราคม 2557
อาก๋ง ผู้ล่วงลับแต่วิญญาณยังคงห่วงโรงงานแปรรูปมะพร้าวเนื่องจากรู้ว่าผู้จัดการวางแผนยักยอกเงินและหวังทำลายชื่อเสียงโรงงาน มีเพียง จุลลา วิศวกรสาวสวยประจำโรงงานคนเดียวเท่านั้นที่มองเห็นและสื่อสารกับวิญญาณอาก๋งได้ อาก๋งจึงตามอ้อนวอนกึ่งบังคับให้จุลลาช่วยเปิดโปงแผนการร้ายและพยายามผลักดันให้ความรักระหว่างเธอกับหลานชายของเขาลงเอยกันด้วยดี
รายชื่อผลงานเพลงของวันเดอร์เกิลส์
ต่อไปนี้เป็นรายชื่อผลงานเพลงของวันเดอร์เกิลส์ (Wonder Girls) วงดนตรีหญิงล้วนสัญชาติเกาหลีใต้
ฆาบิเอร์ ปาติญโญ
ฆาบิเอร์ ปาติญโญ ลาชิกา () เกิดเมื่อวันที่ 14 กุมภาพันธ์ พ.ศ. 2531 ที่ ประเทศสเปน เคยเล่นให้กับกอร์โดบาและเฆเรซในฟุตบอลเซกุนดาดิบิซิออนของสเปน ปัจจุบันเป็นผู้เล่นของสโมสรฟุตบอลบุรีรัมย์ ยูไนเต็ด โดยเขาถนัดในตำแหน่งกองหน้า ปาติญโญเป็นลูกครึ่งสเปน-ฟิลิปปินส์ ซึ่งเขาเลือกเล่นให้กับทีมชาติฟิลิปปินส์ซึ่งเป็นประเทศบ้านเกิดของมารดา
หอยงวงช้างกระดาษ
หอยงวงช้างกระดาษ () เป็นมอลลัสคาประเภทหมึก จำพวกหมึกสายสกุลหนึ่ง ใช้ชื่อสกุลว่า "Argonauta" แม้จะได้ชื่อว่าเป็นหอยงวงช้าง แต่ก็มิได้ถูกจัดให้อยู่ในจำพวกหอยงวงช้าง แต่ถูกจัดให้เป็นหมึกสาย
หอยงวงช้างกระดาษมีลักษณะัเด่น คือ เฉพาะตัวเมียเท่านั้นที่มีเปลือกหุ้มตัว เพื่อใช้เป็นที่สำหรับวางไข่และฟักไข่ ตัวผู้มีขนาดเล็กกว่าเพศเมียมาก และไม่มีเปลือกหุ้มตัว เปลือกหอยงวงช้างกระดาษมีลักษณะบาง เบา เปราะ และแตกหักง่าย ม้วนเป็นวงในแนวราบ วงเกลียวแรก ๆ เป็นสีน้ำตาลเข้มและค่อย ๆ จางลงเป็นสีขาวหม่นหรือสีครีมในวงเกลียวสุดท้าย วงเกลียวสุดท้ายจะคลุมวงเกลียวแรก ๆ ไว้ทั้งหมด ผิวเปลือกมีร่องตามขวางและสันหยัก ทำให้เห็นเป็นลอนตื้นจากจุดยอดออกไปในแนวรัศมี ตามสันเปลือกมีปมเรียงเป็นแถว ตัวหอยงวงช้างกระดาษประกอบด้วยส่วนหัวและลำตัว ที่หัวมีตาขนาดใหญ่ 1 คู่ รอบปากมีหนวดหรือแขน 8 เส้น ลำตัวไม่มีครีบ ตัวเมียมีลำตัวคล้ายถุงรูปรี หัวเล็กเมื่อเทียบกับขนาดของลำตัว ปลายหนวดคู่แรกมีลักษณะแบน และมีต่อมที่ผลิตสารสำหรับสร้างเปลือก ตัวผู้มีลำตัวกลมคล้ายถุง หัวใหญ่ การผสมพันธุ์มีการจับคู่กัน ตัวเมียวางไข่ไว้ในเปลือก ไข่มีลักษณะเป็นไข่เดี่ยว ไข่แต่ละฟองมีตัวอ่อนเพียงตัวเดียว ตัวอ่อนที่ฟักออกมาจากไข่ มีลักษณะคล้ายตัวเต็มวัยแต่มีหนวดสั้น ขนาดเมื่อโตเต็มที่ประมาณ 10-30 เซนติเมตรในตัวเมีย ขณะที่ตัวผู้มีความยาวเพียง 2 เซนติเมตรเท่านั้น
โดยการผสมพันธุ์จะใช้เวลาเพียงไม่กี่นาน ตัวผู้ที่มีขนาดเล็กกว่ามากจะทิ้งหนวดเอาไว้เกาะกับตัวเมีย ซึ่งสามารถคืบคลานไปมาได้และบรรจุไว้ซึ่งสเปิร์ม สำหรับในการปฏิสนธิ
หอยงวงช้างกระดาษอาศัยในทะเลที่ห่างฝั่ง ทั้งในเขตร้อนและักึ่งเขตร้อน ตั้งแต่ระดับผิวน้ำไปจนถึงระดับน้ำลึกประมาณ 100 เมตร ว่ายน้ำได้ดี แต่มักจะเคลื่อนตัวไปตามกระแสน้ำมากกว่าว่ายไปเอง บางชนิดตัวเมียอาจยึดเกาะกับวัตถุในน้ำ หรือเกาะกันเองเป็นสายจำนวน 20-30 ตัว มักออกหาอาหารในเวลากลางวัน อาหารคือ สัตว์น้ำขนาดเล็ก หอยงวงช้างกระดาษมีทั้งหมด 7 ชนิด (สูญพันธุ์ไปแล้วหลายชนิดตั้งแต่ยุคก่อนประวัติศาสตร์) ในน่านน้ำไทยมีการสำรวจพบ 3 ชนิด เปลือกมีความสวยงามแปลกตา จึงมักนำมาเป็นของตกแต่งบ้าน และรับประทานเนื้อเป็นอาหารในบางประเทศมีชนิดที่สูญพันธุ์ไปแล้ว คือ "Obinautilus awaensis" เคยถูกจัดให้อยู่ในสกุล "Argonauta" ด้วย แต่ปัจจุบันถูกจัดให้อยู่ในสกุล "Obinautilus"
หอยงวงช้างกระดาษ ทั้งในชื่อวิทยาศาสตร์และชื่อสามัญภาษาอังกฤษที่ใช้คำว่า "Argonaut" หรือ "Argonauta" นั้น หมายถึง "กะลาสีบนเรืออาร์โก" ตามเทพปกรณัมกรีก โดยแปลงมาจากภาษากรีกคำว่า ναυτίλος หมายถึง "กะลาสี" ซึ่งมาจากพฤติกรรมของหอยงวงช้างกระดา่ษที่มักใช้หนวดที่เป็นเสมือนแขนทั้ง 8 เส้นนั้นยกไว้เหนือลำตัวเสมือนใบเรือ เมื่ออยู่บนพื้นใต้ทะเล
ซูซูกิ เอริโอ
ซูซูกิ เอริโอ () เป็นรถยนต์นั่งขนาดเล็ก (Compact Car) ที่ผลิตโดย ซูซูกิ ในปี พ.ศ. 2544 หรืออีกชื่อหนึ่งว่า ซูซูกิ เลียนา () ซึ่งมาจากวลีที่ว่า Life In A New Age ใช้ชื่อนี้ในประเทศจีน ,ยุโรป ,เอเชียใต้ ,ไต้หวันและออสเตรเลีย โดยซูซูกิ เอริโอเปิดตัวเพื่อมาทดแทนรุ่นเก่าอย่าง ซูซูกิ เอสทีม () ตัวรถถูกออกแบบมาให้ห้องโดยสารโปร่งโล่งมากที่สุด แต่มีตัวถังที่กะทัดรัด ทำให้รถดูสูงกว่าซูซูกิ เอสทีม มาก มีตัวถัง 2 แบบคือซีดาน 4 ประตูและแฮทช์แบค 5 ประตู โดยมีระยะฐานล้ออยู่ที่ 2,480 มม. ความยาวรุ่นแฮทช์แบคอยู่ที่ 4,230 มม. รุ่นซีดานอยู่ที่ 4,350 มม. ความกว้างอยู่ที่ 1,690 มม. และความสูงรุ่นแฮทช์แบคอยู่ที่ 1,550 มม. รุ่นซีดานอยู่ที่ 1,535 มม. ใช้เกียร์ธรรมดา 5 สปีดและเกียร์อัตโนมัติ 4 สปีด มีรุ่นเครื่องยนต์เบนซิน 1.3 ,1.5 ,1.6 ,1.8 ,2.0 และ 2.3 ลิตร และเครื่องยนต์ดีเซล 1.4 ลิตร ฐานการประกอบอยู่ที่ประเทศญี่ปุ่นและปากีสถาน วางเครื่องยนต์ด้านหน้า ใช้ระบบขับเคลื่อนล้อหน้า และระบบขับเคลื่อนสี่ล้อ ถือเป็นรถยนต์นั่งขนาดเล็กของซูซูกิรุ่นแรกที่ใช้ระบบขับเคลื่อนสี่ล้อ
ซูซูกิ เอริโอ เป็นรถที่ไม่ประสบความสำเร็จในด้านชื่อเสียงและยอดขาย แต่ซูซูกิเองก็คิดว่าแนวทางการทำตลาดน่าจะโดนใจลูกค้าจึงนำแนวคิดนี้ไปพัฒนารถรุ่นใหม่ คือ ซูซูกิ SX4 ทั้งแบบแฮทช์แบคและซีดานในสไตล์ครอสโอเวอร์แทน ปัจจุบันยังคงมีการทำตลาดที่ประเทศจีนและปากีสถาน และเตรียม Minorchange ให้ดูเป็นรถยุค 2013 เร็วๆนี้
ในประเทศไทย ซูซูกิ เอริโอ ไม่เคยมีการทำตลาดที่ประเทศไทย แต่ GM Thailand เคยมีแผนที่จะนำเอริโอเข้ามาประกอบในไทย เนื่องจากติด 1 ในโผของรถยนต์นั่งขนาดเล็กที่เตรียมประกอบและจัดจำหน่ายในประเทศไทย แต่สุดท้ายแล้ว GM Thailand ก็เปลี่ยนแผน นำแดวู ลาเซ็ตติ () ซึ่งเป็นแบรนด์ในเครือ GM มาผลิตในชื่อ เชฟโรเลต ออพตร้า () แทน
ช็อง ยู-มี
ช็อง ยู-มี (; เกิด 23 กุมภาพันธ์ 2527) หรือ ยูมี (Yumi) เป็นนักแสดงหญิงชาวเกาหลีใต้
ยูมีเริ่มงานการแสดงครั้งแรกในโฆษณาหมากฝรั่งลอตเตไซลิทอลในปี 2546 แล้วได้รับบทบาทรองในละครโทรทัศน์กับภาพยนตร์หลายเรื่อง รวมถึงละครและภาพยนตร์ของต่างชาติ เช่น ละครจีนเรื่อง "ไฟฟ์สตาร์โฮเต็ล (Five Star Hotel)" เมื่อปี 2550 และภาพยนตร์จีนเรื่อง "โนเบิลแมนส์พาธ (Nobleman's Path)" เมื่อปี 2555
เมื่อยูมีได้รับบทนางรองในละครเรื่อง "อะเธาแซนด์เดส์พรอมิส (A Thousand Days' Promise)" ในปี 2554 และบทนางร้ายในละครเรื่อง "รูฟท็อปพรินซ์ (Rooftop Prince)" ในปี 2555 แล้ว ก็ทำให้เธอมีชื่อเสียงเป็นอันมาก ทั้งยังได้รับรางวัลชั้นนำด้วย
กลางปี 2555 ยูมีได้รับเลือกให้แสดงละครเรื่อง "ซิตีคอนเควสต์ (City Conquest)" แต่เนื่องจากหาเวลาฉายไม่ได้ ละครนี้จึงยังไม่ได้รับการเผยแพร่ ต่อมาในปี 2556 เธอได้รับบทนางเอกเป็นครั้งแรกในละครโทรทัศน์แนวครอบครัวเรื่อง "วันเดอร์ฟูลมามา (Wonderful Mama)"
จามิน เหมพิพัฒน์
จามิน เหมพิพัฒน์ เกิดเมื่อวันที่ 1 พฤษภาคม พ.ศ. 2515 เป็นนักแสดงชาวไทย
จามิน เหมพิพัฒน์เป็นน้องสาวของ วรินทร์ เชยอรุณเข้าวงการช่วงแรกใช้ชื่อว่า เกตุวดี เหมพิพัฒน์ พอออกเทป ก็เปลี่ยนชื่อเป็น จามิน เหมพิพัฒน์
รางวัลนาฏราช สาขาลำดับภาพยอดเยี่ยม
รางวัลนาฏราช สาขาลำดับภาพยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้ตัดต่อวิดีโอหรือบริษัทตัดต่อวิดีโอที่สามารถตัดต่อภาพได้ต่อเนื่อง ดูแล้วเข้าใจ ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช ละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยละครที่ได้รับการเสนอชื่อเข้าชิง
เดอะ ซิส (วงดนตรี)
เปียโน สุพัณณดา พลับทอง ก่อนจะมาเป็นวงเดอะซิส เธอเคยออกอัลบั้มเดี่ยว ภายใต้สังกัด "ดรีม เรคคอร์ดส์" ที่หาดใหญ่ ชื่ออัลบั้ม "Error (เออร์เรอร์)" เมื่อปี พ.ศ. 2540 โดยมีเพลงเด่นในอัลบั้ม ได้แก่ เพลง รู้, มีแต่เธอ และเพลง ใครจะห่วงฉัน
กลางปี 2545 "ซอ - มนต์มนัส พลับทอง" หนึ่งในสมาชิกวง "เดอะซิส" ได้มีผลงานอัลบั้ม World The International ก่อนที่จะเป็นวงเดอะ ซิส มีสมาชิกในอัลบั้ม World ทั้งหมด 11 คนด้วยกัน ที่มารวมตัวกันถ่ายทอดบทเพลงภายใต้แนวคิดดนตรีคือภาษาสากล ก่อให้เกิด 10 บทเพลง 10 ชาติ ซึ่งซอได้ร้องเพลง "หางเสือ"
หลังจากนั้น ในปีพ.ศ. 2545 ก็ได้มารวมตัวเป็นวงเดอะ ซิส กับอัลบั้มชุดแรก The Sis ที่มาจาก The Sister ซึ่งหมายถึงพี่น้องนั่นเอง อัลบั้มนี้เป็นแนวป็อปร็อคเปิดตัวด้วยเพลง "ฉันคือดนตรี" ในอัลบั้มนี้ก็มีเพลงฮิตๆอย่างเช่นเพลง "ไม่อยากให้ผ่านคืนนี้" และเพลง "ชายคนนั้น" ซึ่งเปียโน ได้ร่วมแต่งเนื้อร้องและทำนองในเพลง "เบื่อ" ส่วน เบส ได้ร่วมแต่งเนื้อร้องและทำนองในเพลง "คงรู้สึก" ส่วนมิวสิควิดีโอเพลงนี้ไปถ่ายทำที่ประเทศอังกฤษ ซึ่งเป็นต้นกำเนิดของแนวดนตรีในอัลบั้มชุดนี้
ในปีถัดมาได้มีอัลบั้มชุดที่ 2 ในชื่อชุด "Sense SeangkongKwarmRooSaug" (เซ้นส์ เสียงของความรู้สึก) ออกเมื่อปี พ.ศ. 2546 ซึ่งแนวเพลงเป็นป๊อปร็อก ส่วนเนื้อหาจะเป็นการแสดงให้เห็นคาแรกเตอร์ของผู้หญิงหลายๆ แบบ ในอัลบั้มนี้มีเพลงฮิตคือเพลง "คำขอร้อง"
ปี 2548 เดอะ ซิส มีผลงานชุดที่ 3 หลังจากห่างหายไป 1 ปีเต็ม ชื่ออัลบั้ม "ไตร ปาก สมอง หัวใจ" จะเป็นเพลงแนว ป๊อป เปิดตัวเพลงแรก "ไปกันไม่ได้"
ในปีถัดมาเดอะ ซิส ได้มีอัลบั้มชุดที่ 4 ซึ่งเป็นชุดสุดท้างในนาม "The Sis" มาวันนี้ทั้ง 3 สาว ได้หยิบเอาเพลงดังของคาราบาว มาถ่ายทอดใหม่กับอัลบั้มที่ใช้ชื่อว่า "พี่น้อง ร้องเพลงชีวิต"
ซูซูกิ สแปลช
ซูซูกิ สแปลช () เป็นรถยนต์นั่งซิตี้คาร์ (City Car) ที่ผลิตโดย ซูซูกิ เริ่มผลิตในปี พ.ศ. 2551 โดยเป็นรถที่ผลิตร่วมกับ โอเปิล เพื่อป้อนตลาดยุโรปโดยเฉพาะ และมีจำหน่ายในเอเชียบางประเทศ เช่น อินเดีย ญี่ปุ่น เป็นต้น โดยใช้ชิ้นส่วนร่วมกับ โอเปิล อจิลา ()
ซูซูกิ สแปลช เริ่มจัดแสดงครั้งแรกในงานแฟรงค์เฟิร์ทมอเตอร์โชว์ปี 2007 และเริ่มจำหน่ายจริงในปี พ.ศ. 2551 โดยมีเครื่องยนต์เบนซิน 1.0 และ 1.2 ลิตร และเครื่องยนต์ดีเซล 1.4 ลิตร ใช้ระบบขับเคลื่อนล้อหน้า มีตัวถังแบบเดียวคือแฮทช์แบค 5 ประตู ใช้เกียร์ธรรมดา 5 สปีด เกียร์อัตโนมัติ 4 สปีด และเกียร์อัตโนมัติแบบ CVT ระยะฐานล้ออยู่ที่ 2,360 มม. ความยาว 3,720 มม. ความกว้าง 1,680 มม. และความสูง 1,590 มม. มีฐานการประกอบอยู่ที่ประเทศฮังการีและอินเดีย
ทองหยด จิตตวีระ
ทองหยด จิตตวีระ เป็นอดีตรองนายกรัฐมนตรี ในรัฐบาลพลเอกเปรม ติณสูลานนท์ และรัฐบาลพลเอกชาติชาย ชุณหะวัณ เป็นอดีตรัฐมนตรีว่าการกระทรวงพาณิชย์ และอดีตรัฐมนตรีว่าการกระทรวงสาธารณสุข และเป็นอดีตสมาชิกสภาผู้แทนราษฎร 2 จังหวัด คือ จังหวัดระนอง และจังหวัดสุพรรณบุรี และอดีตนายกสมาคมสันนิบาทเทศบาลแห่งประเทศไทย
ทองหยด จิตตวีระ เกิดเมื่อวันที่ 12 ตุลาคม พ.ศ. 2452 และเสียชีวิตด้วยอาการหัวใจล้มเหลว เมื่อวันที่ 2 ธันวาคม พ.ศ. 2534 รวมอายุ 82 ปี
ทองหยด เป็นสมาชิกสภาผู้แทนราษฎรจังหวัดสุพรรณบุรี ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งต่อเนื่องอีก 5 สมัยติดต่อกัน ถึงการเลือกตั้ง พ.ศ. 2522 จากนั้นจึงได้ย้ายมาลงสมัครรับเลือกตั้งในเขตจังหวัดระนอง และได้รับเลือกตั้งอีกเป็นสมัยที่ 7 ในการเลือกตั้ง พ.ศ. 2531 สังกัดพรรคกิจสังคม
นอกจากนั้นเขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ทองหยด ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518 และได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลพลเอกเปรม ติณสูลานนท์ เมื่อเดือนมีนาคม พ.ศ. 2523 และถูกปรับออกจากตำแหน่งในเดือนมีนาคม พ.ศ. 2524 กระทั่งได้รับแต่งตั้งเป็นรองนายกรัฐมนตรี ในเดือนธันวาคมของปีเดียวกัน ต่อมาได้รับแต่งตั้งเป็นรองนายกรัฐมนตรี สมัยที่ 2 ในรัฐบาลพลเอกชาติชาย ชุณหะวัณ (ชาติชาย 5)
นิพนธ์ เคยเป็นรองหัวหน้าพรรคธรรมสังคม ในปี พ.ศ. 2517
ซัมซุง กาแลคซีเอส 4
ซัมซุง กาแลคซีเอส 4 () เป็นสมาร์ตโฟน ที่ผลิตโดย ซัมซุง ซึ่งมีการยืนยันการเปิดตัวที่ นิวยอร์ก,ประเทศสหรัฐอเมริกา เมื่อวันที่ 14 มีนาคม พ.ศ. 2556 โดยมีซอฟต์แวร์ใหม่ทั้ง สมาร์ตอะเลิรตส์, สมาร์ตสเตย์ และ สมาร์ตสกอลล์ มีกล้องหลักความละเอียด 13 ล้านพิกเซล และมีจอ 5 นิ้ว ความละเอียดฟูลเอชดี 1080p โดยจะวางขายในช่วงเดือนเมษายน พ.ศ. 2556 บน 327 เครือข่าย ใน 155 ประเทศทั่วโลก
เน็กซัส 4
เน็กซัส 4 (; ชื่อรหัส Mako) เป็น สมาร์ตโฟนระบบปฏิบัติการแอนดรอยด์ตัวที่สี่ของกูเกิล โดยรุ่นนี้ผลิตและออกแบบโดยแอลจี
มือถือรุ่นนี้ใช้ซีพียู 1.5 จิกะเฮิรตซ์ ควอด-คอร์ ควอลคอมม์ สแนปดรากอน เอส 4 โปร, แรม 2 จิกะไบต์, หน่วยความจำภายใน 8 หรือ 16 จิกะไบต์, มีกล้องหน้าความละเอียด 1.3 ล้านพิกเซล แลกล้องหลักความละเอียด 8 ล้านพิกเซล มีถาดสำหรับใส่ไมโครซิม โดยรุ่นนี้มาพร้อมระบบปฏิบัติการแอนดรอยด์ 4.2 เจลลีบีน
ดับเบิลยูซีดับเบิลยู ฟอลล์บราวล์
ดับเบิลยูซีดับเบิลยู ฟอลล์บราวล์ () เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1993 ถึง ค.ศ. 2000 รวม 8 ครั้ง โดยจัดขึ้นในช่วงเดือนกันยายน ต่อมาในปี ค.ศ. 2001 รายการเพย์-เพอร์-วิวนี้ได้ยุติลง เนื่องจาก WWE ได้ซื้อกิจการของ WCW ไป
รางวัลนาฏราช สาขากำกับภาพยอดเยี่ยม
รางวัลนาฏราช สาขากำกับภาพยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ช่างภาพที่สามารถถ่ายภาพได้สวยงาม มุมกล้องสวย ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์
พิจักขณา วงศารัตนศิลป์
พิจักขณา วงศารัตนศิลป์ (เกิด 30 สิงหาคม 2534) ชื่อเล่น น้ำตาล เป็นนักแสดงและนางแบบชาวไทย มีชื่อเสียงจากการเป็นเน็ตไอดอล และการแสดงนำในละครเรื่อง "มัจจุราชสีน้ำผึ้ง" เมื่อปี 2556 ซึ่งเป็นผลงานละครเรื่องแรกของเธอ
พิจักขณาเกิดที่จังหวัดแพร่ บิดาเป็นข้าราชการตำรวจ มารดาเป็นข้าราชการเช่นกัน มีน้องชายหนึ่งคน อายุห่างกันหกปี
พิจักขณาศึกษามัธยมศึกษาตอนปลาย ณ โรงเรียนม่วงไข่พิทยาคม จังหวัดแพร่ ระหว่างนั้นเคยแต่งนิยาย แต่เลิกไปก่อนจะเสร็จสิ้น เมื่อสำเร็จมัธยมศึกษาแล้ว พิจักขณาได้เข้าเล่าเรียนต่อที่คณะศึกษาศาสตร์ มหาวิทยาลัยเชียงใหม่ เพราะต้องการเป็นข้าราชการครูตามอย่างบิดามารดาที่เป็นข้าราชการ
ขณะเป็นนักศึกษาปีที่ 1 ของมหาวิทยาลัยเชียงใหม่นั้น ได้เป็นผู้นำเชียร์ของมหาวิทยาลัย และได้รับรางวัลเกี่ยวกับความงามหลายรางวัล ซึ่งรวมถึง รางวัลขวัญใจมหาชนในการประกวดมิสซีเอ็มยูลีก (Miss CMU League) รางวัลสาวหน้าใสของนิติพลคลินิก และรางวัลเพียวริคุไอดอล ต่อมา บุคคลซึ่งภายหลังได้เป็นผู้จัดการส่วนตัวของเธอมาพบเข้า จึงชักชวนมาถ่ายแบบและโฆษณาโทรทัศน์หลายรายการซึ่งทำให้เธอเป็นที่จดจำ เช่น น้ำดื่มคริสตัล น้ำยาระงับกลิ่นกายเรโซน่า และที่อยู่อาศัยในเครือพร็อปเพอร์ตีเพอร์เฟกต์
ในปี 2555 อรุโณชา ภาณุพันธุ์ ผู้บริหารบริษัทบรอดคาซท์ ไทย เทเลวิชั่น เลือกพิจักขณาให้แสดงเป็นรจนาไฉน นางเอกในละครโทรทัศน์เรื่อง "มัจจุราชสีน้ำผึ้ง" แทนทักษอร ภักดิ์สุขเจริญ ที่ขอถอนตัวออกไปเนื่องจากเพิ่งสมรสกับสงกรานต์ เตชะณรงค์ และละครต้องถ่ายทำในต่างจังหวัด คือ จังหวัดเชียงรายและจังหวัดเชียงใหม่ พิจักขณาจึงเป็นนักแสดงคนหนึ่งที่ได้รับบทนำทันทีที่เล่นละครเป็นครั้งแรก และเพื่อประโยชน์ในการประกอบอาชีพนักแสดง พิจักขณาจึงลาออกจากมหาวิทยาลัยเชียงใหม่ มาศึกษายังสาขาวิชานิเทศศาสตร์ คณะวิทยาการจัดการ มหาวิทยาลัยราชภัฎสวนสุนันทา แต่เนื่องจากเวลาเรียนไม่เพียงพอ จึงย้ายไปยังสาขาวิชาการภาพยนตร์และวีดิทัศน์ คณะนิเทศศาสตร์ มหาวิทยาลัยรังสิต เมื่อกลางปี 2556 มหาวิทยาลัยรังสิตให้ทุนความสามารถพิเศษ (ด้านศิลปิน) ด้วย
หันลัด
หันลัด () หรือเลือดเบา กระเบาเลือด เป็นไม้ยืนต้นในวงศ์ Myristicaceae เปลือกต้นสีน้ำตาลหรือเทาเข้ม เปลือกชั้นในสีชมพู มียางสีแดง ใบเดี่ยว เรียงสลับ ผิวใบเกลี้ยง หลังใบเขียวเป็นมัน ท้องใบสีขาวนวล ดอกเป็นดอกช่อ ดอกย่อยขนาดเล็ก สีเหลืองนวล ดอกแยกเพศแยกต้น ผลเป็นผลเดี่ยว เมื่ออ่อนสีเขียว สุกแล้วเป็นสีส้ม แตกออกเป็นสองกลีบ เยื่อหุ้มเมล็ดสีแดง
พบมากในบริเวณใกล้ชายฝั่งทะเลและป่าพรุ พบในกัมพูชา จีน อินเดีย อินโดนีเซีย ลาว มาเลเซีย พม่า ไทย สิงคโปร์ และเวียดนาม ผลเป็นอาหารสัตว์ป่า
ไข่เขียว
ไข่เขียว () หรือ กุเข้ ตะเคียนซวย ตะเคียนสามพอน เป็นไม้ยืนต้นขนาดใหญ่ในวงศ์ Dipterocarpaceae เปลือกต้นแตกเป็นร่องตามยาว มีสีน้ำตาลอมเทา เปลือกในสีเขียวตองอ่อน โคนต้นมีพูพอน เนื้อไม้สีน้ำตาลออกเหลือง ใบเดี่ยว สีเขียวนวล ดอกเป็นดอกช่อแบบแยกแขนง กลีบดอกสีขาวหรือสีเหลืองอ่อน โคนกลีบมีจุดสีม่วงอ่อน ผลเป็นผลเดี่ยว มีปีกที่พัฒนามาจากกลีบเลี้ยงแบบเดียวกับลูกยางนา มี 5 ปีก แก่แล้วกลายเป็นสีน้ำตาล เนื้อไม้แข็งใช้ในงานก่อสร้าง
Parashorea
Parashorea เป็นสกุลของพืชมีดอกในวงศ์ Dipterocarpaceae คำว่า"Parashorea" มาจากภาษากรีก ("para" = คล้าย) ซึ่งอ้างถึงสกุลที่คล้ายสกุล "Shorea" ประกอบด้วย 15 สปีชีส์แพร่กระจายทางใต้ของพม่า ไทย อินโดจีนและทางใต้ของจีน ยังพบในเกาะสุมาตรา เกาะบอร์เนียว และฟิลิปปินส์ ไม้ยืนต้นในสกุล "Parashorea" เป็นไม้เนื้อแข็ง
ทรู อะคาเดมี่ แฟนเทเชีย ซีซั่นที่ 10
ทรู อคาเดมี่ แฟนเทเชีย ซีซั่นที่ 10 เป็นรายการเรียลลิตี้โชว์ เพื่อค้นหานักร้องนักแสดงเข้าสู่วงการบันเทิง ในชุดทรู อะคาเดมี่ แฟนเทเชีย โดยซีซั่นนี้ทรูใช้เครือข่ายสังคมออนไลน์ในการประชาสัมพันธ์รายการร่วมกับเว็บไซต์หลักและมีการเปลี่ยนแปลงอายุของผู้เข้าสมัครเป็น 15-30 ปี ที่จากเดิมใช้ 18-28 ปี (ซีซั่นที่ 1-6) และ 15-25 ปี (ซีซั่นที่ 7-9) จัดระหว่างวันที่ 23 มิถุนายน - 14 กันยายน พ.ศ. 2556 ออกอากาศ 12 สัปดาห์
ในปีนี้มีการเปลี่ยนแปลงวิธีการรับสมัครด้วยตนเองจากการตระเวนออดิชั่น 4 จังหวัด 4 ภาคเป็นการส่งรถคาราวานไปยังทุกๆจังหวัด โดยจังหวัดใดมีโรงภาพยนตร์เมเจอร์ ซีนีเพล็กซ์ผู้สมัครจะสามารถไปออดิชั่นได้ทันที แต่หากจังหวัดใดไม่มีเมเจอร์ ซีนีเพล็กซ์ ทีมงานจะไปรับสมัครที่สถาบันหรือจุดสำคัญต่างๆของจังหวัดนั้น ส่วนการออดิชั่นด้วยการส่งคลิปในเว็บไซต์หลักของรายการ (Online Audition) ยังคงเปิดรับสมัครตามปกติ และในปีนี้ไม่มีการรับสมัครนักล่าฝันจากช่องทางตัวแทนสถาบัน โดยในซีซั่นนี้มีเรื่องพิเศษที่เพิ่มมาคือ จะมีนักล่าฝันทั้งหมด 24 นักล่าฝัน และ 24 นักล่าฝันจะได้เข้าบ้านและแข่งขันทั้ง 12 สัปดาห์ แต่จะมีนักล่าฝันจะต้องออกสัปดาห์ละ 1 คน จากผลโหวตของคนไทยทั้งประเทศ และในสัปดาห์สุดท้ายจะมีเพียง 12 นักล่าฝันตัวจริงที่เหลืออยู่ในรอบชิงชนะเลิศที่จะได้เซ็นสัญญาเป็นศิลปินในสังกัด ทรูแฟนเทเชีย
นอกจากนี้ยังเป็นซีซั่นแรกที่มีการถ่ายทอดสดคอนเสิร์ตในวันอาทิตย์ (สัปดาห์ที่ 1) และวันเสาร์ช่วงบ่าย (สัปดาห์ที่ 12) แทนการถ่ายทอดสดในวันเสาร์ช่วงกลางคืนเช่นซีซั่นที่ผ่านมาทีม ฝันและใฝ่
ทีม ฝากรัก
เนื่องจากแตงไทยจับได้ลูกปิงปองสีขาว จึงต้องย้ายไปอยู่ทีมฝากรัก เพื่อให้จำนวนสมาชิกของทั้งสองทีมเป็นจำนวนคู่การตัดสินทีมที่ชนะในแต่ละสัปดาห์ คณะกรรมการแต่ละท่านจะเลือกทีมที่มีการแสดงโดยรวมที่ดีกว่าให้เป็นทีมที่ชนะ ทีมที่ได้รับการตัดสินให้ชนะอย่างน้อย 2 ใน 3 จากคณะกรรมการ จะเป็นทีมที่ชนะในสัปดาห์นั้นและจะไม่มีสมาชิกคนใดในทีมต้องออกจากการแข่งขัน
 ทีมฝันและใฝ่
ทีมฝากรัก 
 ทีมฝันและใฝ่
ทีมฝากรัก 
 ทีมฝันและใฝ่
ทีมฝากรัก
ทีมฝันและใฝ่
ทีมฝากรัก 
 ทีมฝันและใฝ่
ทีมฝากรัก 
 ทีมฝันและใฝ่
จุดอ่อน : SKILL
ทีมฝากรัก
จุดอ่อน : SKILL
 จุดอ่อน : ATTITUDE
 จุดอ่อน : FEELING
 จุดอ่อน : PERSONALITY
 จุดอ่อน : MOVEMENT
 ทีมฝันและใฝ่
ทีมฝากรัก 
 ทีมฝันและใฝ่
ประชันเดี่ยว เพลงต่อเพลง (Solo)
ประชันตัวต่อตัว ในเพลงเดียวกัน
ประชันกลุ่ม Girl Group
ประชัน Medley ท่อน Hook เพลง Hit (1 คนร้อง 2 เพลง)
ทีมฝากรัก
ประชันเดี่ยว เพลงต่อเพลง (Solo)
ประชันตัวต่อตัว ในเพลงเดียวกัน
ประชันกลุ่ม Girl Group
ประชัน Medley ท่อน Hook เพลง Hit (1 คนร้อง 2 เพลง)
โชว์พิเศษทีมฝากรัก
บทบาทในละครเวที
โชว์พิเศษจากว่าที่นักล่าฝันที่ออกไปแล้ว
สิบการทัพใหญ่
สิบการทัพใหญ่ (; ) เป็นชุดสงครามในรัชสมัยจักรพรรดิเฉียนหลง ซึ่งมีประกาศในหนังสือประจำปีทางการของราชวงศ์ชิง สิบการทัพใหญ่ได้แก่ สามการทัพเพื่อขยายอาณาเขตการควบคุมของจีนในเอเชียกลาง แบ่งเป็นสองครั้งต่อดซุงการ์ (1755–1757) และการปราบปรามซินเจียง (1758–1759) อีกเจ็ดการทัพที่เหลือนั้น มีลักษณะเป็นการรักษาความสงบเรียบร้อย (police action) ตรงแนวพรมแดนที่สถาปนาไว้ก่อนแล้ว แบ่งเป็น สองครั้งเพื่อปราบปรามกบฏจินฉวนในเสฉวน หนึ่งครั้งต่อกบฏในไต้หวัน (1787–1788) และการรบนอกประเทศอีกสี่ครั้ง ต่อพม่า (1765–1769) เวียดนาม (1788–1789) และชาวกุรข่าที่ชอบทำสงครามในเนปาลตรงชายแดนระหว่างทิเบตกับอินเดีย (1790–1792) ซึ่งนับเป็นสองการทัพ
หรือ การปราบปรามซินเจียง เกิดขึ้นระหว่าง ค.ศ. 1758-1759 ผลคือ จีนชนะสงคราม กบฏชาวมุสลิมพ่ายแพ้ และชนเผ่าอุยกรู์ที่ปกครองตนเองถูกทำลาย
เกิดขึ้นระหว่าง ค.ศ. 1765-1769 ผลคือ ราชวงศ์คองบองชนะสงคราม, สงครามสิ้นสุดด้วยสนธิสัญญากวนตง
เกิดขึ้นระหว่าง ค.ศ. 1786-1788 ผลคือ จีนชนะสงคราม
เกิดขึ้นระหว่าง ค.ศ. 1788-1789 ผลคือ ราชวงศ์เตยเซินชนะสงครามแต่ยินยอมที่จะส่งบรรณาการให้จีน จีนจึงถอยทัพ
เทศบาลเมืองอ่างศิลา
เทศบาลเมืองอ่างศิลา หรือ อ่างศิลา ตั้งอยู่ในเขตอำเภอเมืองชลบุรี จังหวัดชลบุรี เดิมเป็นหมู่บ้านชาวประมงมีชื่อเสียงด้านการทำครกหินและผลิตภัณฑ์จากทะเลตากแห้ง ปัจจุบันเป็นมีการขยายตัวของหมู่บ้านจัดสรรในอ่างศิลาเพื่อรองรับการขยายตัวของเมืองชลบุรี
เทศบาลเมืองอ่างศิลาก่อตั้งจากการที่กระทรวงมหาดไทยพิจารณาเห็นว่าสมควรยกฐานะท้องถิ่นตำบลอ่างศิลาและตำบลบ้านปึกทั้งตำบล บางส่วนของตำบลเสม็ด และบางส่วนของตำบลห้วยกะปิ ซึ่งเดิมอยู่ในพื้นที่ของสุขาภิบาลแสนสุข จัดตั้งเป็นสุขาภิบาลแห่งใหม่มีชื่อว่า สุขาภิบาลอ่างศิลา เมื่อวันที่ 22 เมษายน พ.ศ. 2530 จากนั้นในวันที่ 20 มกราคม พ.ศ. 2537 ได้มีการเปลี่ยนแปลงพื้นที่ โดยขยายออกไปถึงคลองบางโปรง ซึ่งแนวเขตสุขาภิบาลจะเลียบคลองบางโปรงจนถึงปากคลองบางโปรง และมีการเปลี่ยนแปลงฐานะครั้งแรกจากสุขาภิบาลเป็น เทศบาลตำบลอ่างศิลา เมื่อวันที่ 25 พฤษภาคม พ.ศ. 2542 และครั้งล่าสุดจากเทศบาลตำบลเป็น เทศบาลเมืองอ่างศิลา เมื่อวันที่ 10 กุมภาพันธ์ พ.ศ. 2554
เทศบาลเมืองอ่างศิลาอยู่ค่อนไปทางตะวันตกเฉียงใต้ของอำเภอเมืองชลบุรีมีลักษณะภูมิประเทศเป็นที่ราบลุ่มชายฝั่งทะเล มีอาณาเขตการปกครอง 18.60 ตารางกิโลเมตร ใน 4 ตำบล ได้แก่
เทศบาลเมืองอ่างศิลามีประชากรทั้งสิ้น 34,929 คน ประกอบด้วย 20,651 หลังคาเรือน ความหนาแน่นของประชากรเฉลี่ย 1,843 คนต่อตารางกิโลเมตร
เทศบาลเมืองอ่างศิลาแบ่งการปกครองออกเป็นชุมชนทั้งสิ้น 20 ชุมชน ดังนี้เทศบาลเมืองอ่างศิลาในปัจจุบันมีลักษณะเป็นชุมชนศูนย์กลางการเกษตร ให้บริการพาณิชยการ บริการสังคม เกษตรกรรมด้านการประมง โดยมีรายได้เฉลี่ยต่อคน 5,000 บาท/คน/เดือน มีความสัมพันธ์ใกล้ชิดกับการเกษตรกรรมชายฝั่งทะเล โดยจะทำการประมงเป็นส่วนใหญ่
จะมีสินค้าท้องถิ่นและอาหารทะเลจำหน่าย โดยมีสินค้าที่สำคัญคือ ครกหินและการแกะสลักหินเป็นรูปต่างๆ และสะพานปลาอ่างศิลาซึ่งเดิมเรียกว่าสะพานหิน สร้างขึ้นในสมัยรัชกาลที่ 4 ใช้เป็นท่าเทียบเรือประมงขององค์การสะพานปลา ในเวลาเช้ามืดจะมีเรือประมงมาเทียบท่าที่สะพานปลาเพื่อขึ้นอาหารทะเลและจำหน่ายที่บริเวณสะพานปลาและส่งไปจำหน่ายทั่วไปตั้งอยู่ในหมู่ที่ 4 ตำบลอ่างศิลา
สร้างขึ้นเมื่อเดือนมีนาคม พ.ศ. 2534 โดยอาจารย์สมชาย เฉยศิริ เดิมสร้างเป็นศาลเจ้าขนาดเล็กบนเนื้อที่ 200 ตารางวา ต่อมาศิษยานุศิษย์ พ่อค้า และประชาชนที่เคารพเลื่อมใส ร่วมบริจาคทุนสร้างศาลเจ้าหลังใหม่ขึ้น เมื่อวันอาทิตย์ที่ 18 กรกฎาคม พ.ศ. 2538 โดยอาจารย์สมชาย เฉยศิริ เป็นผู้ประกอบพิธีวางศิลาฤกษ์ โดยมีวัตถุประสงค์สร้างขึ้นเพื่อเฉลิมพระเกียรติครบรอบ 72 พรรษาของพระบาทสมเด็จพระเจ้าอยู่หัว ใช้ระยะเวลาก่อสร้างกว่า 4 ปี บนเนื้อที่ 4 ไร่ และเมื่อวันที่ 11 มกราคม พ.ศ. 2541 สมเด็จพระสังฆราชฯ เสด็จมาเป็นประธานพิธีเททองหล่อพระพุทธ 7 องค์ และประทานนามศาลเจ้าแห่งนี้ว่า วิหารเทพสถิตพระกิติเฉลิม โดยมีการขยายอาคารและเนื้อที่ประกอบด้วยอาคารหลัก จำนวน 3 หลัง และหอฟ้าดิน จำนวน 1 หลัง
สถานที่ตั้ง 1/13 หมู่ที่ 5 ถนนอ่างศิลา-บางแสน ตำบลอ่างศิลา